text:
दरभंगा। बिहारक पहिल दंत प्रत्यारोपण सर्जरी दरभंगाक सरयुग डेंटल कालेज मे भेल। ख्यातिप्राप्त दंत सर्जन डा. संजय लाभ क नेतूत्व मे डा. केएनपी सिन्हा दांत क प्रत्यारोपण केलथि। प्रत्यारोपण क बाद मरीज कए शीघ्रहि छु़ट्टी द देल गेल। डॉक्टर क अनुसार प्रत्यारोपण क बाद कृत्रिम दांत नेचुरल दांत जेना काज करैत अछि। डा लाभक अनुसार जबडा स सबटा दांत गायब रहबा पर सेहो कृत्रिम दांत क प्रत्यारोपण भ सकैत अछि। प्रत्यारोपण क बाद मरीज कठोर स कठोर खाद्य पदार्थ क सेवन सेहो क सकैत छथि। ओ कहला जे इ दांत टाइटेनियम स बनल होइत अछि। डा. लाभ कहला जे जबडा क भीतर मे कृत्रिम दांत सर्जरी क सहारे लगाउल जाइत अछि। इ अत्याधुनिक विधि अछि। प्रत्यारोपित दांत कए हर छह मास पर डेंटल सर्जन स सफाई जरूर करेबाक चाही। कालेज क निदेशक श्री सिंह कहला जे इ सर्जरी बिहार मे पहिल बेर दरभंगा मे भेल अछि। दरभंगा डेंटल चिकित्साक क्षेत्र मे आन ठाम स अगुआ गेल अछि।
maithili news, mithila news, bihar news, latest bihar news, latest mithila news, latest maithili news, maithili newspaper


c: text/html

text:
हमरा आदमी क सड़क पार करब निक लगैत अछि, दरअसल एकरा सं एकटा उम्मीद जगैत छै कि दुनिया जै इ तरफ छै शायद ओकरा सं बेहतर उ तरफ होए.
Monday, December 21, 2009
चांद क रोशनी देखबाक लेल, अहां कि करैत छी....
ताहि कारण सं पूछे छी,
चांद क रोशनी देखबाक लेल, अहां कि करैत छी।
शहर क आपाधापी में सांझ क सांझ बुझे में दिक्कत होइत अछि
भेपर लाइट क चांद सं टकरैत देखे छिए त
गाम मन पड़ि जाएत अछि।
ओत सांझ क सांझ बुझैत छिए
तारा और चांद सं आसमान क रोशनी
बरामदा क आगू जखैन पड़ैत छै
मन तृपित भ जाएत अछि।
मुदा, आइ सांझ में तारा-चांद क रोशनी क बीच
इ भेपर लाइट हमरा तंग क रहल अछि।
ताहि कारण सं पूछे छि
चांद क रोशनी देखबाक लेल, अहां कि करैत छी.....।

robotstxt: allowed

filter: keep


text:
पटना। 11 जुलाई। बिहार म' लालू आओर नीतीशकेँ महागठबंधन टूटत वा नहि? तेजस्वी यादव उपमुख्यमंत्री बनल रहता वा नहि? एहि तरहक सभ सवाल के जबाब आए जेडीयू के प्रदेश कार्यकारिणीक बैठक के बाद भेटबाक उम्मीद काएल जे रहल अछि। मानल जे रहल अछि कि लालू परिवार पर पड़ल छापा ल'क' चुप बैसल नीतीश कुमार एहि बैठक म' अपन चुप्पी तोइड सकैत छथि। ओनाकि शरद यादव कैल्हि सोम दिन एहि छापाक पाछा बीजेपी के हाथ बतौलैन्ह, मुदा जेडीयू नेता इयो कही रहल अछि कि पार्टी अपन सिद्धांत सँ कुनु समझौता नहि करत, जे एहि बातक संकेत अछि कि नीतीश कुनु कड़ा फैसला ल' सकैत छथि।
कैल्हि सोम दिन पटना म' आरजेडी विधायक सभक बैठक के बाद पार्टी दिस सँ साफ तौर पर कहल गेल कि तेजस्वी अपन पद स' इस्तीफा नहि देता। ऐना म' आब गेंद नीतीश कुमार के पाला म' अछि। बीजेपी लगातार तेजस्वी यादव क' मंत्रिमंडल सँ हटेबाक लेल नीतीश कुमार पर दबाव बना रहल अछि। जेडीयू के राष्ट्रीय महासचिव संजय झा कहलनि कि जेडीयू अपन सिद्धांत आओर जनता के बीच बनल अपन छवि सँ कुनु समझौता नहि करत।
एहि बीच कांग्रेस अध्यक्ष सोनिया गांधी सेहो आए विपक्ष के नेता सभक बैठक बजौना छथि। मानल जे रहल अछि कि आरजेडी आओर जेडीयू के बीच 'टकराव' के छाया एहि बैठक पर सेहो देखबाक लेल भेट सकैछ। मीटिंग पर भी देखने को मिल सकती है। अपने क' बता दी लालू के खिलाफ सीबीआई के केस आओर बेनामी संपत्ति मामला म' हुनकर बेटी-दामाद पर भेल कार्रवाई केँ चलते विपक्षी एकता क' फेरसँ झटका लागि सकैछ। नीतीश कुमार राष्ट्रपति चुनाव म' पहिने विपक्ष सँ अलग राह पकैड़ चुकल छथि।


text:
पंचायत केर मुखिया वीणा देवी आर सर्जन डॉ. नागेंद्र सिंह द्वारा संयुक्त रूप सँ दीनदयाल उपाध्याय विद्युतीकरण योजना केर अंतर्गत गाममे 63 केवीए केर ट्रांसफार्मरक उद्घाटन कायल गेल। उद्घाटन के बाद ट्रांसफॉर्मर पर बिजली बाउल जैरते गामक लोग सभ ख़ुशी सँ नाचे लगलाह। कैल्ह धरी जे गाम अन्हार रहैत छल आय ओहि गाम मे बिजली अएला से गामक 300 परिवार क' ऐहिक फायदा भेटलन्हि।
पंचायत के मुखिया पति अनिल कुमार सिंह, श्याम सुंदर सिंह, नागेंद्र राय आर आसनारायण सिंह कहला कि आजादी के बाद देशक कोन-कोन मे बिजली पहुँचल, लेकिन पनिहारा गाम कैल्ह धरी बिजली लेल मोहताज छल, जखन की एहि गाम म' करीब 300 परिवार अछि। ग्रामीण आर जनप्रतिनिधि सभक अथक प्रयास के बाद अहल्यास्थान विद्युत् उपकेंद्र सँ एक 11 केवीए के नवा कमतौल फीडर सृजित करि एहि गामक लेल ट्रांसफार्मर लगेलाक बाद ग्रामीण ऐहिक उद्घाटन केर प्रतिक्षा करैत छलाह, जाहिके पंचायत केर मुखिया रविवार दिन पूरा क' देलन्हि। ट्रांसफॉर्मर चार्ज भेलाक बाद से ग्रामीण सभ क' विद्युत सेवा भेटब शुरू भ' जेतन्हि।


text:
बिहार सं दिल्ली आओर दिल्ली सं सूरत. दिल्ली सं सूरत अएलाह हफ्ता भर भ चुकल अछि. एतेक दिन सं सभक मुंह सं गुजरात के बारे मे सुनैत रहय छलहुं. मुदा अखन धरि गुजरात आबय के मौका नहि मिलल छल. तै द्वारे एहि बेर जेनाहि गुजरात सं एकटा ऑफर आएल हम ओकरा स्वीकार करय मे देर नहि लगैलहुं.
मने-मोन कहलौं जे एहि बेर गुजरात घुमि कs आबय के चाही. किएक तं बूढ़ सभ कहि गेल छथिन्ह कि जतेक बाहर घूमब-फिरब ओतेक अनुभव हेत...ओतेक दिमाग खुलत. ओनाहुं पटना...
दिल्ली... रांची और लखनऊ के अलावा दोसर दिस गेलाह नहि पार लागल अछि. मुदा एहि बेर हम कहलौं कि नई देश भ्रमण जरूर करबाक चाही. ओनाहुं अखन बेरोजगार छलहुं.
विदा भेलहुं सूरत के लेल. ट्रेन जखने गुजरातक सीमा मे प्रवेश करलक तखने लागल कि किछु बदलाव भेल अछि. किएक तं अपना सभ के तरफ स्टेशन सभ कतेक गंदा रहैत अछि... ई कोनो कहय के बात नहि अछि. मुदा एतुका स्टेशन सभ अतेक साफ सुथरा जे मोन होएत कि एतहिं सुति रही.
रास्ता मे गोधरा सेहो आएल छल. गोधरा पहुंचला पर 2002 याद आबि गेल. बाद बाकी हमर ट्रेन राति के साढ़े दस बजे सूरत पहुंचल. राति मे सूरत स्टेशन पर संगी सभ आबि गेल छल. खेनाय नहि खएने छलहुं. ओनाहों गुजरातक खेनाय के बारे में बडड् सुनले छलहुं. मोन मे तं गुजराती खाना के स्वाद अबैत रहे. संगी सभ सेहो इहे गप कहला कि चलु गुजरात मे शुरूआत एतुका खेनाय सं कएल जाए.
हमहुं तपाक सं हं कहि देलहुं. देरी नई करवाक चाही. चौबीस घंटा सं ट्रेन में बैसल-बैसल मोन सेहो बैचेन भs गेल छल. गुजराती थाली लगाएल गेल. सभसं पहिले एक चम्मच छोला मुंह मे देलउं. मोन भेल कि तुरंत फेंक दी. मुदा अन्न रहय...कि करतौं. छोला जे रहय ओ पूरा मीठ्ठ. आई तक हम खाली मसाला वाला तीतगर...चटगर...सुसुआबैय वाला छोला खेएने छलौं. ई त हमरा लेल एकदम सं नया स्वादक अनुभव रहय.
गुजरात मे लोक खाना सभ मे मिरचाई के जगह चीनी आओर गुड़ मिलाबए छथिन्ह. मुदा आब हफ्ता भर मे हमरो आदत भ गेल अछि. त एहन रहल हमर गुजरातक पहिल दिन. गुजरात के बारे में आउरो बड़ गप अछि जेना-जेना काज सं फुरसत भेटत तेना-तेना लिखब.


text:
डीएम क एनओसी भेटला पर होएत तिथिक घोषणा
मुख्यमंत्री विमान रखबा लेल देलथि स्टेट हैंगर
पूरा होएत भाजपा सांसद शाहनवाज क सपना
भागलपुर: भागलपुर स हवाई सेवा शुरू करबाक भाजपा सांसद शाहनवाजक सपना आखिरकार पूरा भ गेल। मुख्यमंत्री नीतीश कुमार ऐतिहासिक फैसला लैत पटना एयरपोर्ट पर पहिल बेर स्टेट हैंगर मे कोनो निजी कंपनी कए विमान रखबा लेल जगह देबाक प्रस्ताव कए मंजूरी प्रदान क देलथि अछि। पटना-भागलपुर हवाई सेवा लेल इ मंजूरी जरूरी छल। मुख्यमंत्री क मंजूरी भेटला स उत्साहित स्काई फिशर एयरवेज लिमिटेड घोषणा केलक अछि जे ओकर पहिल उड़ान पटना आ भागलपुर क बीच होएत। ओना इ तखने संभव होएत जखन भागलपुर रनवे पर सेटअप तैयार रहत आ टेक ओवर आ लैंडिंग लेल भागलपुर जिला प्रशासन एनओसी देत। कंपनी कए उम्मीद अछि जे एनओसी भेटबा मे आब कोनो दिक्कत नहि हेबाक चाही, किया त पटना एयरपोर्ट पर पार्किग लेल मुख्यमंत्री स अनुमति भेटलाक बाद जिला प्रशासन सेहो सहयोग करबा लेल आगू आउत। एहि स पहिने वाराणसी मे पार्किग क अनुमति भेटल छल, मुदा ओहि ठाम ठहराव स भागलपुर स सेवा शुरू नहि कैल जा सकैत छल। कंपनी क कहब अछि जे भागलपुर मे सेटअप तैयार करबा मे आ एनओसी लेबा मे एक माह तक समय लागत त कंपनी सेवा शुरू करत नहि त कंपनी आब बेसी घाटा नहि उठा सकैत अछि। ज्ञात हुए जे कंपनी क जहाज एखन सिंगापुर मे राखल अछि जेकर किराया कंपनी कए रोजना चुकेबा पडि रहल अछि। एहन में कंपनी पटना, गया आ वाराणसी क बीच हवाई सेवा शुरू क देत। कंपनी कहब अछि जे हवाई सेवा शुरू करबा लेल राज्य प्राधिकारी स अनुमति प्राप्त कैल जा चुकल अछि। पटना स भागलपुर लेल प्रस्तावित हवाई सेवा कए शुरू करबा लेल सेहो मंजूरी द देल गेल अछि। कंपनी क कहब अछि जे राज्य स्तर पर जे एकटा बाधक छल सेहो खत्म भ गेल अछि मुख्यमंत्री कार्यालय स अंतिम फैसला क रूप मे निर्णय कंपनी क पक्ष मे आबि गेल अछि।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bhagalpur, bihar news, darbhanga, Hawai seva, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
अखन तक हम अहां सभ फिल्म देखय लेल आ त सिनेमा हॉल जाए छलहुं आ फेर टीवी-वीडियो पर फिल्म देखए छलहुं. जिनका पास इंटरनेट छलन्हि ओ किछ साइट सं फिल्म डाउनलोड कs देखय छलाह.
मुदा फिल्म डाउनलोड करय मे एक तं टाइम बड़ लागैत छल दोसर हरदम वायरस के खतरा मौजूद रहैत छल. इंडिया मे ई खतरा बेसि रहैत छल किएक तं देश मे बेसि लोक के ऑपरेटिंग सिस्टम पायरेटेड अछि
ऑरिजनल ऑपरेटिंग सिस्टम नहि होए सं सिस्टम के सुरक्षा हरदम
खतरा मे रहैत अछि. बेर-बेर अहां के फॉर्मेटिंग कराबय पड़त. सिस्टम अपडेट नहि होएत. दस तरहक झंझट आबैत रहत.
हरदम संभलि कs काज करय पड़ैत अछि. आओर जखन गाना... फिल्म डाउनलोड करय के बात रहैत अछि तं मन ललचा जाएत अछि आओर हम अपन कंप्यूटर के भट्टा बैसा दैत रहय छी.
मुदा आब ओहि खतरा के डर सं मुक्त भ जाउ. बेहिचक फिल्म देखु. ओहो एकदम नीक क्लालिटी के संग. क्वालिटी सं कोनो समझौता नहि कएल गेल अछि यूट्यूब के वीडियो के संग.
यूट्यूब एहि सेवा के मंगल दिन लांच करलक. एकर नाम देलक अछि... बॉक्स ऑफिस
. फिल्म देखय लेल नेट पर पहिने youtube/com के बाद / boxoffice टाइप करु अहांक boxoffice
स्क्रीन पर आबि जाएत. फेर मन भरि फिल्म देखु.
बॉक्स ऑफिस पर पहिल हिन्दी फिल्म अछि यशराज बैनर केर फिल्म बैंड बाजा बारात. अखन एहि पर करीब डेढ़ हजार फिल्म राखल गेल अछि. एहि मे हिन्दी आओर दोसर भाषा के फिल्म सेहो शामिल अछि.
किछ खास फिल्म अखन जे अहां देख सखय छी ओहि मे... दिल तो बच्चा है जी... साथियां... धमाल... परदेस... चुपके-चुपके... पड़ोसन... गोलमाल... रामायण-द एपिक... राजा बाबू... हेराफेरी... टशन... आनन्द... ताल... मस्ती... मैने प्यार किया... तेजाब... अभिमान... अमर प्रेम... सत्ते पे सत्ता...आओर आवारा पागल दीवाना शामिल अछि.
यूट्यूब आओर नव-नव फिल्म के लेल फिल्म केर निर्माता-निर्देशक सभ के सम्पर्क मे अछि. जेना -जेना फिल्म आएत एहिठाम डालि देल जाएत. यूट्यूब फिल्म देखय के संग अहां के किछ विज्ञापन सेहो देखय लेल मिल सकैत अछि.
मुदा मुफ्त मे फिल्म देखय लेल एतेक तं सहल जा सकैत अछि. आखिर हुनका सेहो फिल्म खरीदय लेल पाई लागल होएतन्हि. तं आब यूट्यूब पर जाsक फिल्म के मजा लिअ.
हमर ईमेल:-info@hellomithilaa.com


text:
बिहार मे विकासक हेल्थ कार्ड
बिहार के लेल एकटा नीक खबर अछि. बिहार कई क्षेत्र मे देश के लेल मिसाल बनल जा रहल अछि. जे खबर आबि रहल अछि ओ देश के लेल एकटा क्रांतिकारी कदम साबित भ सकैत अछि. सरकार के एहि कदम के अहां एकटा बड़ पैघ फैसला कहि सकैत छी.
खबर अछि जे बिहार मे ‘नई पीढ़ी स्वास्थ्य गारंटी योजना’ शुरू होबय जा रहल अछि. एहि योजना के मुताबिक राज्य के 14 साल सं कम उम्र के सभ बच्चा के हेल्थ कार्ड बनाएलजाएत…आओर सभ बच्चा के इलाज के खर्च सरकार उठाएत.
अखन तक मिलल जानकारी के मुताबिक इलाज के खर्च के कोनो सीमा नहि रहत. आब 14 साल तक के बच्चा के इलाज पर जतेक खर्च होए… जहां इलाज कराबय पड़य… सरकार कराएत.
एकटा अनुमान के मुताबिक बिहार मे करीब साढ़े तीन करोड़ बच्चा एहन अछि जकर उम्र 14 साल आओर एहि सं कम अछि. सरकार के माननाय अछि जे एहि स्कीम पर करीब सवा सय करोड़ रूपया खर्च आबि सकैत अछि.
बच्चा सभ के जे हेल्थ कार्ड बनाएल जाएत ओहि मे हुनका बारे मे सभ जानकारी रहत. जन्म… ब्लड ग्रुप… वजन… उंचाई… पहचान के निशान… कोनो बीमारी अछि त ओकर जानकारी…सभ किछ.
एहि के लेल गाम-गाम…स्कूल-स्कूल मे स्पेशल कैंप लगा बच्चा के हेल्थ चेक-अप सेहो कएल जाएत. इलाज के लेल जाए पर एहि हेल्थ कार्ड के जरूरत पड़त. इलाज. दवाई सभ मुफ्त.
उम्मीद अछि जे ई योजना बिहार दिवस समारोह के समय 22 मार्च के शुरू कएल जाएत. बिहार दिवस पर राज्य भर मे समारोह मनाएल जाएत. राइट टू सर्विस के बाद नीतीश सरकार के ई एकटा बड़का कदम अछि.
हमर ईमेल:-hellomithilaa@gmail.com
Subscribe to: Post Comments (Atom)


text:
दिल्ली। 29 अप्रैल। अखिल भारतीय मिथिला पार्टी कैल्ह (30-अप्रैल-2017) रैव दिन बेरूपहर 03:30 बजे दिल्ली'क जंतरमंतर पर अपना सैकड़ों काजकर्ता के संग मिथिलाक तीनू लाल अमर शहीद नरेश यादव, अभय कुमार आ रंजीत कुमार के संग संग सुकमा आ कुपवाड़ा मे शहिद भेल समस्त सैनिक के शहादत पर एकटा श्रद्धांजलि सभा आ केंडल मार्च के आयोजन करत ।
दिल्ली प्रदेश महामंत्री रोहित यादव जानकारी दैत कहला की श्रद्धांजलि सभा आ कैंडल मार्च के बाद पार्टी गृहमंत्री भारत सरकार आ मुख्यमंत्री छत्तीसगढ़ के पुतलादहन सेहो करत। पार्टी के मानब अछि जे वर्तमान रमन सिंह सरकार आ केंद्रीय गृहमंत्री भारतीय सैनिक के सुरक्षा नहि दs पाबि रहल अछि आ हिनका दून्नू गोटे के तत्काल अपना अपना पद सं इस्तीफा द देबाक चाही।


text:
पटना । पत्रकार डॉ अनुज कुमार क रविदिन राति निधन भ गेल। ओ 40 वर्ष क छलाह। जानकारीक अनुसार हुनकर लीवर में संक्रमण छल। हुनकर ईलाज पटनाक आइजीआइएमएस मे चलि रहल छल। डॉ अनुज क परिवार मे हुनक पत्नी आ तीनटा पुत्री संग एकटा पुत्र अछि। हुनक अंतिम संस्कार सोमदिन पटना मे कैल गेल। दैनिक जागरण क रांची संस्करण मे कार्यरत डॉ अनुज अपन पत्रकारिता क शुरुआत प्रभात खबर क पटना संस्करण स केने छलाह। ओ दैनिक जागरण क गुमला आ रामगढ ब्योरो क रूप मे सेहो काज क चुकल छलाह। रांची क पत्रकारिता जगत मे चारि दिनक भीतर दूटा पत्रकारक निधन स स्तब्धता क स्थिति अछि। ज्ञात हुए जे दिवाली क राति युवा पत्रकार राजीव क सेहो निधन भ गेल छल। दूनू अपन पत्रकारिता क शुरूआत प्रभात खबर क पटना संस्करण स केने छलाह। अनुजक निधन पर हुनकर संग काज केनिहार पत्रकार मर्माहत छथि जखन कि पूरा पत्रकार जगत शोक संवेदना व्यक्त केलक अछि। इ’समाद परिवार सेहो हुनकर निधन पर श्रद्धांजलि अर्पित करैत अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
नई दिल्ली । नव पल्लव नामक गैर सरकारी संस्था द्वारा वंचित श्रेणी क छात्र लेल ‘अयाची छात्रवृति योजना’ क घोषणा कैल गेल अछि। जेकरा लेल कार्यक्रम 29 दिसंबर कए गांधी शांति प्रतिष्ठान मे आयोजित कैल जा रहल अछि। एहि कार्यक्रम क इ’समाद आनलाइन पार्टनर अछि। कार्यक्रम मे दिल्ली एनसीआर क सरकारी स्कूल स करीब एक हजार प्रतिभागी भाग लेतथि। जाहि मे स दूटा विजेता छात्र कए साल भरि तक संस्था द्वारा प्रति माह 500 टका क छात्रवृति देल जाएत।
आयोजन सचिव कृष्ण कुमार झा कहला जे प्रतियोगिता दू चरण मे आयोजित कैल जा रहल अछि। पहिल श्रेणी मे दिल्ली एनसीआर क सरकारी विद्यालय मे अध्ययनरत कक्षा 9 आ 10 क छात्र कए निबंध लेखन प्रतियोगिता मे भाग लेबाक अछि आ ओकर बाद देल गेल विषय पर व्याख्यान देबाक अछि। एहिना कक्षा 11 आ 12 क छात्र लेल दोसर श्रेणी मे निबंध आ व्याख्यान प्रतियोगिता क आयोजन कैल गेल अछि। छात्र कए अपन लिखल निबंध कए डाक, स्पीड पोस्ट या कूरियर द्वारा 26 दिसंबर क सांझ छह बजे तक नव पल्लव क कार्यालय मे पठेबाक अछि। कार्यालय क पता एच-142, प्रथम तल, सेक्टर 12, नोएडा अछि। जेकरा बाद 29 दिसंबर नई दिल्ली दीनदयाल उपाध्याय मार्ग स्थित गांधी शांति प्रतिष्ठान मे पुरस्कार क घोषणा कैल जाएत। नव पल्लव संस्था क स्थापना वर्ष 2011 मे भेल छल। एहि संस्था मे प्रोफेशनल क्षेत्र स जुडल लोक जुडल छथि जे लोक कए रोजगार परक प्रशिक्षण देबा मे सहायता करैत छथि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
एनसीआरक गरीब छात्र लेल ‘अयाची छात्रवृति योजना’
नई दिल्ली । नव पल्लव नामक गैर सरकारी संस्था द्वारा वंचित श्रेणी क छात्र लेल ‘अयाची छात्रवृति योजना’ क घोषणा कैल गेल अछि। जेकरा लेल कार्यक्रम 29 दिसंबर कए गांधी शांति प्रतिष्ठान मे आयोजित कैल जा रहल अछि। एहि कार्यक्रम क इ’समाद आनलाइन पार्टनर अछि। कार्यक्रम मे दिल्ली एनसीआर क सरकारी स्कूल स करीब एक हजार प्रतिभागी भाग लेतथि। जाहि मे स दूटा विजेता छात्र कए साल भरि तक संस्था द्वारा प्रति माह 500 टका क छात्रवृति देल जाएत।


text:
अपन कालक हम अपन गामक महान मुखिया रही, एहेन मुखिया जिनकर फैसला सँ पूरा ग्रामीणक मुह बंद भs जाइत रह्हन्नहि। हम जा धरि जीलहुँ ग्रामीण जनता -जनार्दनक बहुत भलाई केलहुँ। पूरा मिथिला मे एक हमरे गाम रहे जै मे सभ ग्रामीण जनता - जनार्दन केँ हमर सहयोगसँ बी.पी.एल कार्ड आ इन्द्राआवासक पाइ भेटल रहन्हि। जा धरि हम मुखिया रहलहुँ अपन गामक लेल बहुत नीक-नीक काज केलहुँ, जाहिसँ ग्रामीण जनता - जनार्दन हमरा गामक ताज मानैत रहथि....
हमरा मरलाक बाद ग्रामीण लोकनिक इच्छा भेलन्हि जे हमर एक प्रतिमा (मूर्ति)गामक चौराहा पर स्थापित कएल जाय, ओ सभ गामक चौराहा पर हमर मूर्ति स्थापित कए देलथि......
खूब जुलुस निकलल, बहुते लोग जमा भेल, सब हमरा बारे मे खूब जोर - सोरसँ भाषण देलन्हि, हमर किछु इच्छा (जे हमरो नै बुझल छल) तहीसँ सब जनता - जनार्दनके अबगत करेलकनि, खूब फूल - माला चढ़ल, जखन हमर दुश्मनों हमर तारीफ मे बढ़ि-चढ़ि कs हिस्सा लेलथि तँ हमरा बड ख़ुशी भेल ...
गामक चौराहा पर हमर मूर्तिक स्थापित भेल किछु दिन बीतल, एखन धरि गरदनिक फूलो नै सुखल छल की कतो - न - कतोसँ आबि के कौआ हमरा माथा पर बैसि कए चटैक देलक...... बहुत दुःख भेल तैयो बर्दास्त कएलहुँ, दोसरे दिन दुपहरक समय मे देखै छी एक बच्चा एम्हर उम्हर देखलक आ हमरा बगल मे छि......छि.........
जेना -तेना समय बीतल गेल, हमर हालत बद्दसँ बदतर भेल गेल, कुनसँ - कुन सित मे हमरा संग नै भेल, पशु - पंक्षी के तँ बाते छोरु.. जै जनता - जनार्दनक लेल हम की नै केलहुँ ओहो हमरा संग की नै की केलन्हि.......
भगवान एहेंन दिन किनको नै देखबन्हि, हम फूटि - फूटि कानैत छलो, अपन हालत देखि हरदम भगवानसँ हम एके विनती केलहुँ.... हे प्रभु हमरा मुक्ति दिअ.....मुक्ति दिअ.....
कहाबत अछि भगवानक घर देर छैन्ह.... अंधेर नै, एक दिन गामक भावी मुखिया केँ चौराहा पर हमर प्रतिमा रास नै एलैन ओ किछ आदमी के संग अपन राय मशवरा केलथि आ दोसरे दिन भोरे धरि ..... किछु लोग हाथ मे हथौरी (मरिया) खंती लेने हमर प्रतिमाक नजदीक आयल... जाबे धरि ओ सभ पहिलुक हथौरा चलेलक हमर निन्द खुजी गेल ......


text:
स्वास्थ्य केंद्र केँ आलम ई अछि कि एता चिकित्सक के पद स्थान नहि अछि, मात्र एक नर्स पदस्थापित छैथ जे खाली सरकार द्वारा निर्धारित कार्यक्रम के समय पर नजैर आबैत छथि। स्वास्थ्य केंद्र मे दवा उपलब्ध नहि रहबाक कारण ओ अपन किछ समय गाम घर मे व्यतित करि अपन जिमेवारी केर निर्वाह मात्र करि चल जाएत छथि।
एहिलेल एक दिस जते स्थानीय लोग सभ कैको बेर चिकित्सा पदाधिकारी लग शिकायत केलनि, ओतहि पंचायत केँ मुखिया राहुल कुमार मंडल, पंचायत समिति सदस्य राम कुमार यादव, दिलीप कुमार यादव सेहो पंचायत समिति के बैठक मे एहि समस्या क' उठा चिकित्सक क' पदस्थापित करबाक आग्रह केलनि। मुदा, प्रभारी चिकित्सा पदाधिकारी केर आश्वासन क' एक बरख बीतलाक बादो एखन धरी चिकित्सक केर पदस्थापन नहि भेल अछि। स्थानीय लोग आब आन्दोलन करबाक मोन बना रहल छथि।


text:
सांसद श्री यादव जम्मू कश्मीर के उधमपुर म' शहीद भेल वैशाली जिला के गोविंदपुर पंचायतक चखजे गाम निवासी शहीद राजीव कुमार राय केर परिजन सभ सँ मुलाकात केलन्हि आर शोक संतप्त परिवार केँ प्रति संवेदना व्यक्त केलन्हि। सांसद राजेश रंजन उर्फ पप्पू यादव शहीद केँ दुनु बेटीक बियाह लेल दुइ - दुइ लाख टक्का देबाक घोषणा केलन्हि संगहि बच्चा सभक पढ़ाई लेल प्रतिमाह 10 हजार टक्का देबाक घोषणा सेहो केलन्हि। एहि दरमियान पत्रकार सभ सँ बात करैत सांसद यादब कहला कि सत्तारूढ़ राजद व जदयू के नेता सभ क' बिहार केर कुनु चिंता नहि छैन्ह। गोपालगंज म' जहरीला शराब पीला सँ दर्जन भरी लोग मरला। छपरा म' सांप्रदायिक हिंसा पसरल, लेकिन दू में सँ कियो पीडि़त सभक दर्द बाँटबाक कोशिश नहि केलन्हि।
आगा ओ कहला कि लालू यादव व नीतीश कुमार क' सिर्फ अप्पन सत्ता केर चिंता छैन्ह। अपराधि सभ क' सत्ता केर संरक्षण प्राप्त छैन्ह। इये कारण छैक कि बिहार म' अपराध चरम पर अछि आर कानून व्यवस्था मजाक बैन गेल अछि।


text:
सहरसा। 17 जुलाई। कैल्हि रविदिन दुपहर बेखौफ अपराधी सभ दिनदहाड़े कोचिंग सँ लौट रहल एक छात्र क' सदर थाना क्षेत्र के पंचवटी चौक लग चाकू मारी गंभीर रूपसँ घायल क' देलनि। जाहिक बाद अस्पताल म' इलाज केर दौरान हुनक मौत भ' गेलनि।
सहरसा के मानस नगर मोहल्लाक निवासी बारहवीं कक्षा के छात्र रोहन सभ दिन कोचिंग क्लास करबाक लेल पंचवटी मुहल्ला जाएत छलखिन। कैल्हि सेहो ओ सभ दिन जोका कोचिंग पढ़बाक लेल पहुंचला जता उक्त अपराधी सभ सरेआम चाकू मारी हुनक हत्या क' देलनि।
पुलिस द्वारा भेटल सुचना केर मुताबिक कोचिंग सँ लौटबाक दौरान पंचवटी मुहल्ला लग छात्र सभक दू गटक बीच विवाद केँ बाद चाकूबाजी केर घटना म' एक छात्रक मौत भेल। मृतक के पहिचान मधेपुरा जिलाक आलमनगर थाना क्षेत्र निवासी रोहन कुमार केर रूप म' काएल गेल अछि। पुलिस तत्काल कर्रवाई करैत मुख्य आरोपी सहित आन आरोपी सभक गिरफ़्तारी लेल छापामारी क' रहल अछि।


text:
रंजीत कुमार
बिहार क कोसी अंचल कए जूट क खेती लेल जानल जाइत अछि। उत्पादन क लिहाज स इ इलाका पश्चिम बंगाल आ असम क बाद देश क तेसर सबस पैघ जूट उत्पादन केंद्र रहल अछि। कोसी अंचल क पूर्णिया, कटिहार, मधेपुरा, सुपौल, अररिया आ किशनगंज क कई लाख किसान लेल जूट नकदी आमदनी क प्रमुख स्रोत रहल अछि। सच त इ अछि जे कोसी क किसान लेल जूट (जेकरा स्थानीय लोक पटुआ बा पाट कहैत छथि) महज एकटा फसल मात्र नहि अछि, बल्कि जिनगी आ संस्कृति क हिस्सा अछि। एहि ठाम पटुआ क दर्जन भरि कहावत आ अनगिनत किस्सा प्रचलित अछि। एकटा कहावत क उल्लेख प्रासंगिक होएत,”ज उपजतो पाट तें देखिअ ठाठ। यैह कारण अछि जे तमाम मुश्किल आ विपरीत हालात क बावजूद इलाका क कई लाख खेतिहर आइ सेहो जूट क खेती जारी रखने छथि।
मुदा विडंबना इ अछि जे पिछला किछु साल स स्थिति लगातार जूट खेती क प्रतिकूल होइत जा रहल अछि। अगर हालात एहने रहल त ओ दिन दूर नहि जखन जूट क खेती सेहो मड़ुआ, जौ, काउन, अल्हुआ, भदई धान (जेकर कोसी अंचल मे इ खूब उत्पादन होइत छल) क जेकां कोसी क किस्सा बनि जाएत। एकर कईटा कारण अछि। सबस पैघ कारण सरकार क जूट नीति अछि, जे धीरे-धीरे किसान क रीढ़ तोडि देलक । हाल मे केंद्रीय इस्पात मंत्री बेनी प्रसाद वर्मा कहला अछि जे हुनका महंगाई स खुशी होइत अछि, किया त एहि स किसान कए फसल क बेसी दाम भेट रहल अछि। ओना त वर्मा क इ बयान देखबैत अछि जे हमर मंत्री जमीनी हकीकत स पूर्णत: नावाकिफ छथि। मुदा जूट क मूल्य क हालिया इतिहास क मद्देनजर देखि त वर्मा क बयान कोनो जहर-सिक्त तीर क जेका चूभैत अछि। 1984 मे देश मे जूट क मूल्य 1400 टका क्विंटल छल। आइ 2012 मे यानी 28 साल बाद इ घटकए 1200 टका प्रति क्विंटल पर आबि गेल अछि। पिछला 28 साल मे टका मे भेल अवमूल्यन पर अगर ध्यान नहि दी तखनो कोनो व्यक्ति जूट उत्पादक किसान क दर्द क अंदाजा लगा सकैत अछि आ जूट क मूर्छित खेती क मर्ज आसानी स बुझल जा सकैत अछि।
दर्द क हद स गुजरब त एखन बाकी अछि किया त समर्थन मूल्य नामक मिसाइल क मार तक इ सीमित नहि अछि। सच त इ अछि जे पिछला चारि दशक मे जूट उत्पादक कए तरह-तरह क हथियार स पीटल गेल अछि। सबस घातक वार छल, बेलगाम प्लास्टिक नीति। गौरतलब अछि जे जूट क किसान सब कए बचेबा लेल एक जमाना मे सरकार लग संरक्षण नीति छल। तखन चीनी, चावल, सीमेंट समेत तमाम कारखाना लेल कम-स-कम तीस प्रतिशत जूट क बोरी क इस्तेमाल अनिवार्य छल। मुदा उदारीकरण क आंधी मे इ नीति तिनका जेका उधिया गेल आ ककरो किसानक चीख तक नहि सुनाई देलक। प्लास्टिक क बोरी सस्त छल (एखनो अछि), एहि लेल उत्पादक जूट बोरी क इस्तेमाल बंद क देलक। जाहि स देसी बाजार मे जूट क मांग कम होइत गेल। तकनीक क बल पर वस्त्र उद्योग एतबा आगू चल गेल जे जूट स बनल मोट कपडा गरीब त पहिरब छोडि देलक। दरिद्रता क प्रतीक भ चुकल जूट स बनल पहनाबा सदा क लेल समाप्त भ गेल। इ गप आओर अछि जे आब इ प्लास्टिक धरती पर सेहो भारी असर द रहल अछि। कहबाक जरूरत नहि जे प्लास्टिक क अत्यधिक इस्तेमाल पर्यावरण आओर पारिस्थितिकी कए गंभीर रूप स बिगाडि देलक अछि, जेकरा मात्र पर्यावरण-प्रिय जूट ठीक क सकैत अछि। जूट क खेती कए तेसर मारि जूट रिसर्च इंस्टिट्यूट स पडल, जे जानलेवा साबित भेल। इ संस्था पुरान नस्ल कए खत्म क देलक आ उन्नत नस्ल क नाम पर जे बीज तैयार केलक ओहि स पैदावार बढबाक बदला मे घटैत चल गेल।
जलवायु परिवर्तन सेहो जूट क खेती पर कहर बरपा रहल अछि। गौरतलब अछि जे जूट मौसम क प्रति अत्याधिक संवेदनशील पौधा अछि। मौसम क कनि प्रतिकूलता एकरा चौपट क दैत अछि। मुदा हाल क किछु साल स मौसम चक्र लगातार असंतुलित भ रहल अछि, जाहि स परिणामस्वरूप जूट क पैदावार मारल जा रहल अछि। जलाशय क कमी सेहो जूट क खेती कए प्रभावित क रहल अछि। जूट स रेशा निकालबा लेल एकरा स्थिर पाइन मे सडेबाक प्रयोजन होइत अछि, मुदा स्थिर पाइन क परंपरागत स्रोत मसलन झील, ताल,चौर, पोखर आदि तेजी स भरल जा रहल अछि।
संक्षेप मे कही त आइ जूट क खेती केवल किसान क जिद आ देसी उपयोगिता क बल पर जीवित अछि। ओ युग बीत गेल जखन किसान एकरा “हरा नोट” कहैत छल। ओहि दौर मे जूट कोसी अंचल क किसान लेल दुर्गापूजा, दीपावली, मुहर्रम क सौगात ल कए अबैत छल। सितंबर मे एकर रेशा तैयार होइत छल। सब किसान कए पाबनि लेल नीक नकदी भेट जाइत छल। आब त लोक जूट क डंठल (सोंठी) आ रस्सी लेल जूट उपजा रहल छथि। कोसीक लोक आइ सेहो जूट क डंठल स घर क टाट बना रहल छथि। सोंठी एहि ठाम क लोक लेल जलावन क महत्वपूर्ण स्रोत सेहो अछि।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna


text:
Tuesday, December 31, 2013
पाइक मोल
हथिया नै बरसने वाड़ी-झाड़ीक काज अगते शुरू भऽ गेल। काल्हि कोजगरा छी। ओना समए रौदियाह जकाँ भऽ गेल अछि। मुदा समैओक (मासोक) तँ अपन गुण-धर्म होइ छै। चटाएल ओस रहितो जमीनमे ठंढ़ तँ पसरिए गेल अछि। भोरुका सुरूजक जे सोहनगरता एबा चाही से तँ आबिए गेल अछि। बाध-बोनमे भलहिं रौदी बूझि पड़ैए, मरहन्ने-मरहन्ना देखि पड़ैए मुदा बोन-झाड़क रूप तँ ओते नहियेँ बिगड़ल अछि। तहूमे जाड़क उसरन थोड़े छी जे पालाक पल्ला पड़ि ठिठुरल रहत, वरसातक ने उनाड़ी छी! सरलो भुन्ना तँ रहुक दुना! लत्तीओ-फत्ती आकि झाड़ो-झूड़ जे अगते अर्थात् वरसातसँ पहिने पुरना वस्त्र बदलि नव वस्त्रक संग नव कलशक नव मुड़ीमे नव फूलक संग नव फलोक जोरन तँ जोरनाइए गेल अछि। नव सुरूजक संग रविकान्त नव दिनक नव काज दिस नजरि उठौलनि तँ देखि पड़लनि जे दारीमक वाड़ी जाएब जरूरी अछि। केते रंगक कीड़ी-मकौड़ी, उपद्रव शुरू कऽ देने हएत। बिना किम्हरो तकने ओ दारीमक वाड़ी विदा भेला। वाड़ीक मुहाँनीबला गाछपर नजरि पड़िते दीपकक चिट्ठी मन पड़लनि। मन पड़लनि दुर्गापूजाक छुट्टीमे आएल सिनेहकान्त। कलशथापने दिन चिट्ठी देने छल। जइमे लिखल छेलै जे “बीसम दिन परीछाक फर्म भराएत, कौलेजक पछिलो बाँकी जे अछि सेहो लागत।” नाओं लिखौला पछाति एको-पाइ देनौं ने छेलिऐ। दारीमक वाड़ीसँ चोटे घूमि रविकान्त दरबज्जाक चारक ओलतीक बत्तीमे खोंसल चिट्ठी निकालि दोहरा कऽ पढ़लनि। परीछाक फर्म भराएत तइले पाइक ओरियान करब छेलनि। ईहो लिखल छेलनि जे दीपक अपने गाम आबि मात्रिकक कोजगरो पूरि लेत आ तेसर दिन आपसो भऽ जाएत। ओना केते पाइक ओरियान करब अछि से स्पष्ट नहियेँ अछि मुदा बेटाक पढ़ाइक अंतिम घड़ीमे किछु बजलो तँ नहियेँ जा सकैए। तहूमे कौलेजक आखिरी परीछा छिऐ। अंतिम परीछा मनमे अबिते रविकान्तकेँ खुशी उपकलनि। बेटाक स्नातक भेने परिवारक अगिला सीढ़ीक एकटा पजेबा जोड़ाएत। एक पजेबा जोड़ेने एक सीढ़ीक रूप बनि जाइए। तेतबे किए, ई की नै भेल जे साधारण पढ़ल-लिखल बाप, बेटाकेँ स्नातक बना दुनियाँक बीच ठाढ़ सेहो करत। स्नातक तँ स्नातक होइए। जेकरा राज-काज चलबैक बुधि भऽ जाइ छै। ख्ाैर जे होउ, जेहेन मन मारि मेहनति करत तेहेन बनत। अपन जे कर्मक संकल्प दुनियाँक संग छल से तँ अबस्से पूर्ति हएत। जिनगीमे सभकेँ अपन-अपन दायित्व होइ छै, तेकरा जे जेहेन संकल्पक संग पूर्ति करैए से तेहेन बनि ठाढ़ होइए।
कोजगरा दिनक सुरूज उठि कऽ एक बाँस ऊपर भेला, करीब आठ बजैत। दीपक गाड़ीक स्टेशनसँ गामपर पहुँचल। जहिना दीपकक मनमे तेल-बातीक जोगाड़क विचार मर्ड़ाइत तहिना रविकान्तोक मनमे ओही तेल-बातीक चिड़ै चकभौर लैत रहए। दीपककेँ देखिते रविकान्त बजला-
“बाउ, तोरे बात मनमे घुरि-फीरि रहल अछि बहुत दिन जीबह।”
ओना पिताक असिरवादसँ दीपकक मनमे मिसिओ भरि हलचल नै उठल, कारणो स्पष्टे अछि। शब्दवाण अकास मार्गसँ छोड़ल जा सकैए मुदा कर्मवाण तँ धरतीए पकड़ि चलत। पएर छूबि प्रणाम करब तँ बिना स्पर्श भेने नहियेँ भऽ सकत। ओना दुनू हाथ जोड़ि शब्दवाणो चलैत अछि मुदा ओ अपना सीमामे। पिता-पुत्रक बीचक जे सीमा होइ छै ओ बिना स्पर्श भेने जँ हएत तँ हाथक आँगुरक अधिकारक हनन हएत। आँगुरोक अपन कर्मभूमि छै जे रणभूमिसँ रंगभूमि धरि पहुँचबैत अछि।
लग अबिते दीपक पिता-रविकान्तकेँ गोड़ लागि, बाजल-
“बाबू, काल्हि चलि जाएब। पाँचे दिन फर्म भरैक बाँकी अछि संगे...?”
पीठपर हाथ दैत रविकान्त बजला-
“एना किए अधे मुहेँ बजलह। जे खगता तोरा हेतह, ओकर पूर्ति जहाँ धरि सम्भव हएत, ओ करब अपन संकल्पक अंग बुझै छी। मुदा हम तँ पीठेपर ने रहबह, असल काज तँ तोरे हाथ रहतह। तइले जे सम्भव हएत तइमे पाछू नै हएब, तेतबे आश ने हमर करबह। अच्छा ई कहऽ जे केना-केना कार्यक्रम बना आएल छह?”
दीपक-
“मामाकेँ तँ अपन परिवारमे काज नहियेँ छी, वएह हकार देलनि, तँए हुनका रातिमे पूरि काल्हि भोरे गाम चलि आएब, भरि दिन गाममे रहब, परसुका गाड़ी पकड़ि लेब। तीनिए मास परीछाक अछि, अखनि एम्हर-ओम्हरमे समए गामाएब नीक नै हएत?”
दीपकक बात सुनि रविकान्त बजला-
“भने एक दिन पहिने आबि गेलह। किछु पाइ तँ अपना हाथमे अछि मुदा तोरा केते चाही, से तँ खोलि कऽ कहबह, तखने ने आरो ओरियान करब।”
पिताक प्रश्न सुनि दीपक ठमकि गेल। ठमकैक कारण भेल जे फर्म भरैक हिसाब तँ बूझल अछि मुदा किछु नव पोथी कीनैक ने ठेकान अछि आ ने सबहक दामे बूझल अछि। अखनि धरि तँ एके सेट किताबसँ काज चलेलौं, मुदा परीछा तँ परीछा होइ छै। तइले सीमित दायरासँ बाहर हुअए पड़ै छै। मुदा लगले मनमे संतोख उठि गेलै, बाजल-
“तीन मास परीछामे शेष अछि कोर्सक जे एक लेखकक पोथी अछि ओ तँ अछिए तइसँ बेसी पढ़ले केते जा सकैए, सेहो किछु कीनब।”
नव पोथीक नाओं सुनि रविकान्तक मनमे उठलनि, केहेन हएत जे भोजक बेर कुमहर रोपल जाएत। मुदा धड़फड़मे किछु बाजबो उचित नै हएत। जे काज जे करैए वएह ने ओकर भूतसँ भविस धरि गौर करत। दोसर तँ अनाड़ीए भेल। अनाड़ीओ तँ एके रंगक नहियेँ होइत। कियो बूझल-गमल अनाड़ी तँ कियो बिनु बूझल-गमल हेबे करैत। ओना अपनो साक्षर छी मुदा स्नातक धरि तँ नै जनै छी। तँए बूझल-गमल नै बिनु बूझल-गमल भेलौं। ओह! अनेरे मनकेँ औनाबै छी। दीपक कियो आन छी, किए ने सभ बात पुछिऐ कऽ बूझि ली। बजला-
“बौआ, हम तँ अपनो केलौं आ अनको देखैत एलिऐ जे पढ़ाइ शुरू होइये समैमे सभ किताप-काँपी कीनि लइ छेलौं आ भरि साल पढ़ि कऽ परीछा दइ छेलौं, तँू किए...?”
पिताक पश्न सुनि दीपककेँ दुख नै भेल एक विचार मनमे उठल। विचार ई जे काेर्समे किछु पोथी शासन पद्धतिक अनुसार चलैत आ किछु अलग। विषय एक रहितो भिन्न-भिन्न लेखकक विचारधारामे किछु दूरी रहने विषयक पोथीमे सेहो किछु दूरी बनि जाइ छै, तैसंग शिक्षको बीच किछु-ने-किछु रूपमे पढ़ेबा समए अपन विचार प्रस्फुटित होइते रहै छै, मुदा पढ़निहार तँ कोरा कागत रहैए जइसँ मन-मस्तिष्कमे किछु-ने-किछु भिन्नता आबिऐ जाइत अछि, तहूमे विचारक भिन्नता काँपी जाँच करबा समए सेहो मुड़ीआरी दइते रहैए जइसँ किछु प्रभाव पड़िते छै, तँए आनो-आन लेखकक पोथी परीछा लेल जरूरी भऽ जाइए। विद्यार्थी तँ निष्पक्ष ढंग यएह ने कऽ सकैए जे फुटा-फुटा विचारक व्याख्या करत। तइले आनो-आन पोथी पढ़ब अछिए तखनि ने परीछाक तैयारी भेल। किए ने पितोजीकेँ अपन विचार सुना दियनि। बाजल-
“बाबूजी, किछु आनो-आन लेखकक पोथी परीछामे देखब जरूरी बूझि पड़ैए, पोथी तँ अनेको लेखकक अनेको छै मुदा जे चलनिमे अछि तेकरा देखि लेब तँ जरूरीए अछि किने, तँए किछु नव पोथी कीनब अछि।”
दीपकक बात रविकान्त बूझि गेला। मुदा कम पाइबलाकेँ अधिक पाइक खर्चबला काज गरूगर भाइए जाइ छै, जे रविकान्तोकेँ भेलनि। मुदा विचारोक तँ अपन समुद्र छै जइमे रंग-रंगक हिलकोर उठिते रहै छै। मनमे दोसर विचार उठि गेलनि। उठि गेलनि ई जे जखनि ओकरे इमान बुझतै जे भाँग पढ़ै छी आकि बथुआ। अपन काज एतबे भेल जे जे खर्च कहत से देबै। कियो व्यायाम आकि मनोरंजनक विन्यासकेँ जीविके बूझि लेत तेकर हम की करबै। समगम होइत रविकान्त बजला-
“बौआ, फुटा-फुटा कऽ सभ काजक खर्च बुझा दैह, तइ हिसाबसँ पाइक ओरियान कऽ देबह। ई नै जे झाँपल-तोपल तहूँ बाजह आ हमहूँ दिअ। तइसँ काजमे बेवधान हेतह। घटी-बढ़ी भऽ जेतह। आगूसँ जे काज करबह ओ बढ़ि जेतह आ पछिला छूटि जेतह। जइसँ काजमे खाँच औतह। काजेक खाँच जिनगीकेँ खोंचाह बनबैए।”
पिताक प्रश्न सुनि दीपक असमनजसमे पड़ि गेल जे नापल-जोखल काज अछि ओकरा तँ स्पष्ट बाजि सकै छी मुदा बिनु नपलो-जोखल काज तँ अछिए। तखनि? तखनि की, दू श्रेणीक काज बना बाजल-
“कौलेजमे तीन हजार लगत, महिनाक खर्चा बुझले अछि तखनि नव पोथी लेल अन्दाजेसँ काज चला लेब।”
दीपकक बात रविकान्तकेँ जँचलनि। बजला-
“छह-सात हजारसँ काज चलि जेबा चाही।”
उत्साहित होइत दीपक बाजल-
“जँ कनी-मनी घटबे करत तँ मोबाइलसँ कहि देब अहूँ एटीएममे पठा देब।”
सोझ-साझ रस्ता देखि रविकान्तक मनमे काजक अँटकार तँ भऽ गेलनि मुदा हाथमे केते अछि आ केते ओरियान करए पड़त से अँटकार लगबैक विचार उठलनि।
मने-मन रविकान्त खर्चक अँटकार लगबिते रहथि आकि पत्नी-चन्द्रावती आबि झटकि बजली-
“रस्ता-पेराक थाकल-ठहियाएल बच्चा आएल अछि पहिने किछु मुँहमे कहाँसँ दैत तँ अपन रमा-कठोला सुनबए लगलिऐ। बातो केतौ पड़ाएल जाइ छेलै जे पहिने सएह पसारि देलिऐ।”
चन्द्रावतीक विचारक मोड़ कनी आगूए रहनि तैबीच दीपक निहुरि कऽ पएर छूबि गोड़ लगलकनि। पछिला बातकेँ ब्रेकलेल साइकिल जकाँ एकाएक रोकि, असिरवादक प्रमुखता बुझैत बजली-
“अखनि हाथी सन दुनू परानी जीविते छी।”
माएक बात जहिना दीपककेँ उत्साह भरलक तहिना रविकान्तक उत्साहकेँ दबलक। दबलक ई जे जइ काजसँ दीपक आशा बान्हि आएल अछि ओकरा आगू केना जीवित राखल जाए ओ बिना बुझने केना हएत? बूझल रहत तखनि ने अखनेसँ लागि ओकरा पुरबैक परियास करब आकि गुमे-गुम रहि, जेबा काल बाजत जे एते पाइक काज अछि। कोनो कि अपना हाथमे कागतक रूपैआ छपैक मशीन अछि जे बटम दाबि देबै आ हरहरा कऽ खसत। अपना हाथक तँ ओहन मशीन अछि जे काज रूपमे जनम लऽ समैक संग चलैत समायानुसार दैत। मुदा ई तँ भेल बुझनिहार लेल, कम बुझिनिहार आकि नै बुझनिहार लेल तँ दोसर उपए अछि। बेटा सोझहामे जँ ओ बजली तँ उचित बजली, अपन अधिकारक प्रयोग केलनि। अपन अधिकार ई जे जन्मेसँ बच्चाक खेबा-पीबाक माने पेट-भरैक भार हुनके ऊपर छेलनि, जइसँ भूख अबै-जाइक बाट बुझै छथिन। ठीके कहलनि जे मुजफ्फरपुरसँ अबैमे चारि-पाँच घंटाक समए लगले हेतै, तहूमे चुल्हिक ओरियानक आदति लगले छन्हि। आदति ई जे भानसक बेर उनहल जाइए घरमे नून नै अछि आ अहाँ अपना तालमे बेताल छी। खैर जे होउ, मुदा ई बात दाबिओ कऽ राखब परिवार लेल नीक नहियेँ भेल। बजला-
“दीपक केतए आएल, किए आएल से जँ अबिते नै पुछि लेतिऐ, तखनि समैपर ओकर ओरियान केना होएत?”
पतिक बात सुनि चन्द्रावती ठमकली। मन पड़लनि पावनिक उपास। दीपककेँ खाइमे कनी अबेर भेल हेतै, मुदा अपनो तँ पावनिक व्रत भरि-भरि दिन सहि कऽ करिते छी। कहाँ पराण छूटि जाइए। तहूमे की दीपकक रस्ता-बाटक दोकान-दौरी आकि इनार-कल बन्न भऽ गेल छेलै। रस्ता-बाटमे तँ लोककेँ अपने आशापर ने चलए पड़ै छै। कियो जे केतौ जाइए तैठाम जँ संगबे रहल तँ तेकर आशा भेल जँ सेहो नै रहल तँ अपने आशा करि कऽ ने चलए पड़ै छै। एना मुँह झाड़ि बेटा आगू बाजब नीक नै भेल।
चन्द्रावतीक मनक ग्लानि रविकान्त बूझि गेला। बूझि एना गेला जे मुँहक ठोर सिकुड़ए लगलनि। मुदा बेटा सोझहामे किछु अनर्गल बाजबो उचित नै बूझि, बात बदलैत बजला-
“पाँच हजार रूपैआ जे रखैले देने रहौं, से तँ हेबे करत किने? बच्चाकेँ हजार-पान सए आगर करि कऽ नै देबै तँ आनठाम केकर मुँह ताकत?”
रूपैआक हिसाब सुनि चन्द्रावती सकपकेली। अखनि धरि जे खर्च पतिकेँ कहै छेलखिन, रविकान्त घरक खर्च बूझि टोक-चाल नै करै छेलखिन मुदा आइ! बेटाक पढ़ैक ओरियान करब अछि, जहिना पाइ-पाइक खर्च हएत तहिना ने पाइ-पाइक ओरियानो करब अछि। बजली-
“एक हजार तँ खर्च भऽ गेल?”
पत्नीक खर्च सुनि रविकान्त ठमकि गेला। मनमे उठलनि जे जहिये मातृनवमी-पितृपक्ष (आसीनक पहिल पख) चढ़ल तही दिन बजारसँ महिनो दिनक सभ खर्चक ओरियान कइए देने छेलियनि, तखनि खर्च केतए कऽ लेलनि। पचास रूपैआ फुटा कऽ दसमी मेला देखैले देनौं रहियनि। तखनि? बजला-
“कथीमे खर्च भऽ गेल?”
उत्साहित होइत चन्द्रावती बजली-
“दुर्गा-पूजाक नमियेँ दिनक मेलामे एक हजार उठि गेल।”
पत्नीक बात सुनि रविकान्त बजला-
“अखनि छठि पावनिकेँ बीसो दिनसँ ऊपरे अछि तखनि एते अगुरवार किए कीनि लेलौं? अच्छा ई कहू जे की सभ कीनलौं?”
चन्द्रावती-
“चारिटा कोनियाँ, सूप, डगरी, छिट्टा, कूर, हाथी, इत्यादि ने कीनि लेलौं।”
मने-मन रविकान्त हिसाव जोड़ि अँटकारि लेलनि, मुदा अनेको प्रश्न एक संग उठि गेलनि। सोझहामे बेटा-दीपककेँ देखि बाजब उचित बुझलनि। काल्हुक पावनि हाथ देखि बजला-
“एक तँ कोनियाँक काज सूपेसँ होइ छै तहूमे एकटाकेँ मानलो जा सकैए, ऐ युगमे माटिक हाथीक कोन काज छै आ आब केतए घैलक काज चलैए जे अनेरे पाइकेँ पानिमे फेकि देलिऐ?”
पानिमे फेकब सुनि चन्द्रावती उमकि बजली-
“पुरुख-पात्र अहिना पावनिक वस्तुकेँ दुसै छै।”
पत्नीक बात सुनि बेसी तामस करब उचित नै बूझि रविकान्त मने-मन विचारए लगला जे काजो तेहेन अछि जे छोड़ब बेबकूफी हएत मुदा जँ अहिना मौका पाबि होइत रहल तखनि जिनगीक गाड़ी केना ससरत? लगले दोसर प्रश्न मनकेँ घेरि कऽ पकड़ि लेलकनि। घेरि कऽ ई पकड़लकनि जे एक परिवार एक पुरुख-नारीक बीच ठाढ़ अछि तैबीच दू रंगक विचार किए चलि रहल अछि। मुदा जे धारा चलि रहल अछि ओहो तँ बरखा पानिक धारा नै, स्थायी धारक धारा जकाँ अछि! मन ठमकि गेलनि। तीनू गोटे दीपक-चन्द्रावती आ रविकान्त तीनू दिस तकैत, मुदा मुँहक बोल सबहक हराएल। रविकान्तक मन औनाइत जे जे काज सालतनी छी अदौसँ होइत आएल अछि ओ काज जिनगीक गाड़ीकेँ रोकि देत, ई केहेन भेल? जिनगी चलबैक काज जिनगीए रोकि देत तखनि आगू मुहेँ गाड़ी ससरत केना? लगले आगूमे ठाढ़ दीपकपर नजरि पहुँचिते मनमे उठलनि, काल्हिए भरि समए अछि तैबीच दोसर काजमे समए गमाएब उचित नै। जिनगीक बहुत पैघ काजक परीछा छी। काल्हि दिन बेटाक मुहेँ सुनब केते ग्लानिक बात हएत जे कहत पढ़ैक खर्च पिताजी नै जुमा सकला तँए आगू बढ़ैमे बाधा भेल। ओना जेकर पिता समैसँ पहिने मरि जाइ छथिन, ओ केना पढ़ि पौत। मुदा सेहो तँ नहियेँ अछि। जिबठ बान्हि पढ़निहार तँ पढ़िए लैत अछि। खैर जे होउ, जैठाम एहेन परिस्थिति बनैए तैठामक प्रश्न ई भेल। ऐठाम तँ से नै अछि। अपन मनक अभिलाषा अछि जे बेटाकेँ स्नातक बना दुनियाँक बीच ठाढ़ करी। सघन बोनमे हराएल जकाँ माइक मुँह देखि दीपक बाजल-
“बाबूजी, आइ जेते खर्चक पावनि भऽ गेल अछि, ओहेन खर्चक पावनि पूर्वज केना बनौलनि जे परिवार-लोक तंग होइत रहैए।”
दीपकक प्रश्नक गंभीरता रविकान्तक मनकेँ ओहिना घकेलि देलकनि जहिना कियो घारक महारपर सँ बहैत बीच धारमे कूदि हेलि कऽ ऊपर आबए चाहैए। मुदा अपन गुरुतर भार देखि रविकान्त बजला-
“बौआ, तोहर प्रश्न एहेन छह जेहेन मनुख आ मनुखक छापल कागतक चित्र हुअ। अदौसँ रहल जे आजुक श्रमक फल आजुक जिनगीक समए छी। तँए किछु बँचा कऽ काल्हि लेल राखब अनुचित भेल, एहेनठाम पावनि-तिहार केना हएत? मुदा...।”
विस्मित होइत पिताकेँ देखि दीपक बाजल-
“मुदा की?”
एक दिस काज दोसर दिस अराम कुर्सीक बीच जहिना कियो ठकुआ जाइत तहिना रविकान्त ठकुआ गेला। बेटाक जिज्ञासा भरल प्रश्न स्वाती नक्षत्रक अमृत बून जकाँ भऽ गेल, जइसँ एक दिस मोती बनैत तँ दोसर दिस बिष सेहो बनैत अछि। ओना केकरो प्रश्नक उत्तर पाबि जे संतोख होइ छै ओ वएह उत्तर लदलासँ कम होइ छै, तँए दीपककेँ बुझा देब रविकान्त जरूरी बुझथि तँ दोसर दिस जिनगीक एक सीढ़ी टपैक काज देखथि। दुनूमे सँ कोनो छोड़बैबला नै। कारण, जँ समैपर पाइक ओरियान नै हएत, फर्म नै भराएत तँ परीछा केना देत? तहूमे अपना हाथमे पाइ कम अछि कोनो ब्यौंत करए पड़त। अनका हाथक काजक ठेकाने केते। मुदा दीपको तँ परीछामे बैसैबला विद्यार्थी छी, अखनि जेते ओकरा बरावरीकेँ भरल जेतै, तेते ने परीछामे असान हेतै। ताल-मेल बैसबैत रविकान्त बजला-
“बौआ, किसानी जिनगीमे किसानसँ लऽ कऽ काज केनिहार धरि अगहनमे धान घर अनैए। चाहे खेतक उपजा होइ आकि बोइन आकि आरो-आरो उपए, जेना-जेना अगहनक पछाति समए आगू बढ़ैए तेना-तेना खर्च होइत जाइ छै। घटबी होइ छै। भदबारिमे जे जे भदइ धान आकि मरूआ होइ छै ओकरा पावनि-तिहारमे अशुद्ध मानल जाइ छै। दोसर दिस आसीनक पनरह दिन खएन-पीअनि होइ छै आ अगिला पनरह दिन दुर्गापूजासँ कोजगरा धरि होइ छै। तहिना कोजगरा प्रात जे कातिक चढ़ैए, ओकरा धर्ममास मानि अनेको तीर्थ-वर्त आ पावनि-तिहार होइ छै। एहेन स्थितिमे की कएल जाए। मुदा अखनि बेसी कहैक समए नै अछि। केकरो हाथे बच्छा बेचि पहिने तोहर काज आगू बढ़ा देबह पछाति कहियो निचेनसँ आगूक बात कहबह।”
पतिक बात सुनिते चन्द्रावतीकेँ जेना कोजगराक पुनोचान आ दीपककेँ दिवालीक ज्योति जगि गेलनि।¦¦¦
२२ दिसम्बर २०१३
Subscribe to: Post Comments (Atom)


text:
दरभंगा । तीन दिनी ध्रुपद धाम कार्यक्रम रविदिन समापन भ गेल । तेसर आ अंतिम दिन दरबार हॉल मे ध्रुपद क दूटा प्रमुख घराना क एहन प्रस्तुति भेल जे दर्शक चमत्कृत भ झूमि उठलाह । डागर घराना क फैयाज वसीफुद्दीन डागर आ दरभंगा घराना क प. प्रेमकुमार मल्लिक क प्रस्तुति ध्रुपद नहि बुझनिहार कए सेहो झुमा देलक। डीडी भारती स जीवंत प्रसारण आ खराब मौसम क बावजूद दरबार हॉल मे भीड एतबा भ गेल छल जे सबटा केबार खोलि देल गेल आ लोक बाहर मे ढार भ संगीत क रसपान करैत रहलाह।
राजस्थान गौरव सम्मान सन कईटा सम्मान पाबि चुकल फैयाज वसीफुद्दीन डागर अपन गायन स सबहक मन झंकृत क देलथि। ध्रुपद सन कठिन गायन कए जाहि सहज तरीका स ओ प्रस्तुत केलथि ओ अदभुत कहल जा सकैत अछि। दरभंगा मे अपन पहिल प्रस्तुति दैत फैयाज वसीफुद्दीन डागर राग बागेश्री मे अलाप लेलथि आ नंद के नंदन…बंदिश गौलथि। चौताल मे निबद्ध एहि बंदिश क दौरान दरबार हॉल मे बैसल दरभंगा क कला मर्मज्ञ दर्शक सेहो अपन थोपरी क आवाज पखावज संग मिला फैयाज वसीफुद्दीन डागर कए अचंभित क देलथि ।
एहि स पूर्व तेसर दिन क शुरुआत किछु कमजोर गायन स भेल । दरभंगा घराना क उदय कुमार मल्लिक क गायन मे कोनो खास गप नहि देखबा लेल भेटल। ओ राग भीम सरज क बंदिश सुजश सुनि आवो…प्रस्तुत केलथि । दरभंगा घराना क एकटा आओर गायक राधागोविंद दास एहि तीन दिनी कार्यक्रमक सबस कमजोर प्रस्तुति देनिहार छलाह । हिनक गाउल राग यमन क बंदिश चलहि राधे सुजान…काफी कमजोर रहल । हिनक अलाप क संधान मे सेहो दिक्कत देखा रहल छल। बंदिश गेबा काल एकाग्रता आ तल्लीनता नहि आबि रहल छल । हिनक प्रस्तुति कार्यक्रम क गंभीरता स मेल नहि खा रहल छल ।
उदय आ राधागोविंद क कमजोर प्रस्तुति आ फैयाज वसीफुद्दीन डागर क बेमिशाल प्रस्तुति क बाद कार्यक्रमक अंतिम प्रस्तुति ल मंचासीन भेलाह दरभंगा घराना क प. प्रेम कुमार मल्लिक । ध्रुपद क राजकुमार नाम स सम्मानित प. प्रेम कुमार मल्लिक क गायन अद्वितीय रहल। प. विदुर मल्लिक क पुत्र पं रामकुमार मल्लिक कए मंच पर स्वर सहयोग द रहल छलाह प्रशांत मल्लिक । प. प्रेम कुमार मल्लिक पहिने राग जै जैवती मे अलाप लेलथि, फेर एहि राग क बंदिश मोर मुकुट..सुनेलथि । बंदिश क बाद जखन ओ धमाल खेलत होरी ब्रज की गोरी शुरू केलथि त दरबार हॉल उछलि पडल। पहिल कतार मे बैसल फैयाज वसीफुद्दीन डागर समेत पूरा दरबार हाल वाह-वाह कही उठल । प. प्रेमकुमार मल्लिक क एहि गायन स जतए दरबार हॉल फगुआ मे रंगा गेल ओतहि हुनक भाल पर लागल सिंदुर पिघली टपकैत रहल ।
करीब 30 साल बाद दरबार हॉल मे भेल इ कार्यक्रम कई प्रकार स सफल रहल । दरबार हॉल स पहिल बेर जीवंत प्रसारण भेल जे दुनिया भरिक लोक अपन अपन घर मे बैस देखलथि । दरभंगा क कला मर्मज्ञ दर्शक सेहो मौसम खराब भेलाक बावजूद अपन उपस्थिति दर्ज करेबा मे पाछु नहि रहलथि । दरबार हॉल मे लागल इ मूर्ति अपन साज लगातार बजेबाक मनोरथ रखनिहार दरभंगाक कलाकार क द्योतक अछि। दूरदर्शन पटना क तत्वावधान मे विदुर मल्लिक संगीत अकादमी इलाहाबाद आ कासिदं संस्कृत विवि, दरभंगा क सहयोग स तीन दिनी ध्रुपद धाम कार्यक्रम क तेसर आ अंतिम दिन क कार्यक्रम क उपरांत दरबार हॉल क रोशनी धीरे-धीरे मध्यम होइत गेल। ध्रुपद धाम कार्यक्रम क जरूर समापन भेल, मुदा दरबार हॉल में जे सुर आ ताल क गूंज उठल अछि ओ सतत कायम रखबा लेल हमरा सब कए सजग रहबाक आवश्यकता अछि। कार्यक्रम क समापन क बाद एकटा कलाकार दर्शक स कहलथि -खूब जमल रंग जखन संग भेलहुं हम, अहां आ दरबार हॉल। उम्मीद कैल जाए फेर एहिना सजत दरबार हॉल। आउ, दरभंगा, ध्रुपद आ कलाकार क लेल दरबार हॉल कए फेर सजेबाक प्रयास मे जुटी ।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर
डागर क सुर आ मल्लिक क धमाल पर झुमि उठल दरबार हॉल
दरभंगा । तीन दिनी ध्रुपद धाम कार्यक्रम रविदिन समापन भ गेल । तेसर आ अंतिम दिन दरबार हॉल मे ध्रुपद क दूटा प्रमुख घराना क एहन प्रस्तुति भेल जे दर्शक चमत्कृत भ झूमि उठलाह । डागर घराना क फैयाज वसीफुद्दीन डागर आ दरभंगा घराना क प. प्रेमकुमार मल्लिक क प्रस्तुति ध्रुपद नहि बुझनिहार कए सेहो झुमा देलक। डीडी भारती स जीवंत प्रसारण आ खराब मौसम क बावजूद दरबार हॉल मे भीड एतबा भ गेल छल जे सबटा केबार खोलि देल गेल आ लोक बाहर मे ढार भ संगीत क रसपान करैत रहलाह।


text:
डिजिटल लॉकर डिजिटल भारत कार्यक्रम
अइ भाग मे डिजिटल लॉकर डिजिटल भारत कार्यक्रम कें जानकरी देलगेल अछि.
भूमिका
डिजिटल लॉकर डिजिटल इंडिया प्रोग्राम कें महत्वपूर्ण हिस्सा छै. इ वेब सेवा कें जरिये अहां जन्म प्रमाण पत्र , पासपोर्ट, शैक्षिणक प्रमाण पत्र जैना अहम दस्तावेजक कें ऑनलाइन स्टोर कर सकई छी. ई सुविधा पावा कें लें बस अहां कें पास आदार कार्ड हुंअ कें चाहि. आधार कें नंबर फीड कर अहां डिजिटल लॉकर अकाउंट खोल सकई छी, इ सेवा कें सबस खास बात इ अई कि अहां कतओ अपन दस्तावेज मे लिंक पेस्ट करई दिअ. अई सॅँ अहां के बेर-बेर कागजक प्रयोग नहीं कर कें पड़ैत
एकरा बनवा कें लें अहां कें डिजिटल लॉकरअई पर लॉग कें पड़ैत ओकर बाद अहां कें आईडी बनवा कें हैत. हाई कें बाद अहां कें आधार कार्ड नबंर लॉग इन करई दिअ. ओकर बाद अहां सॅँ जुड़ल किछु सवाल अहां सं पुछल जैत. जेकर बाद अहां कें अकाउंट बन जैत. आ ओकर बाद अहां ओई मे जैतेक दस्तावेज अई सें अहां डाउनलोड करई सकई छी. जे कि हमेशा कें लें होई मे डाउनलोड भ जैत. अहांक लाग इन आईडी आ पासवर्ड अहां कें अपन हैत. जई सॅँ कतऊं खोइल सकैय छी. सब सं पइग फायदा अई लॉकर कें दूवारा कोनों तरह कें धोखाधड़ी नहि भ सकई या आ नाहि नकली दस्तावेजक चक्कर हैथ . इ ,क तरह सं साफ-सुथरा प्रक्रिया छै.
डिजिलॉकर - ऑनलाइन दस्तावेजक भंडारण सुविधा
डिजिटल लॉकर डिजिटल भारत कार्यक्रम कें तहत पहिलु मे सं एक छै. एकर एकटा बीटा संस्करण इलेक्ट्रॉनिक्स आ सूचना प्रौद्योगिकी विभाग (डीईआईटीवाई) भारत सरकार कें दूवारा जारी कैल जतई. डिजिटल लॉकर कें उद्देश्य भौतिक दस्तावेजक कें उपयोग कें कम करई आ एजेंसियों कें बीच मे ई-दस्तावेजक कें आदान प्रदान कें सक्षम कर कें छै.
अई पोर्टल कें मदद सं ई-दस्तावेजक कें आदान प्रदान पंजीकृत कोष कें माध्यम सॅँ कैल जैत. जई सं ऑनलाइन दस्तावेजक कें प्रामाणिकता सुनिश्चित हेतई. आवेदक अपन इलेक्ट्रॉनिक दस्तावेजक के अपलोड करैय सकैय या. आ डिजिटल ई- साइन सुविधा कें उपयोग कैय होई पर हस्ताक्षर कर सकैय या. ई डिजिटल हस्ताक्षरित दस्तावेजक कें सरकारी संगठनक या अन्य संस्थाक कें साथ साझा कैल जा सकैय या.
डिजिटल लॉकर प्रणाली कें उद्देश्य
- क्लाउड पर डिजिटल लॉकर प्रदान कर कें दूवारा डिजिटल सश्क्तिकरण .
- दस्तावेजक कें ई हस्ताक्षर सक्षम बना कॅँ ओकरा इलेक्ट्रानिक व ऑनलाइन उपलब्ध बनावा जई सं भौतिक दस्तावेजक कें उपयोग कम सं कम होई.
- ई दस्तावेजक कें प्रमाणिकता सुनिश्चित करैय कॅँ फर्जी दस्तावेजक कें उपयोग कें खत्म करं कै छै.
- वेब पार्टल आ मोबाइल अनुप्रयोग कें माध्यम सं नागरिक लोकनिक कें सरकार दूवारा जारी कैल गेलई दस्तावेजक कें सुरक्षित अभिगम प्रदान करं कें छै.
- सराकरी विभागों आ एजेंसिक कें प्रशासकीय उपरि खर्चा कें कम करं कें व नागरिक लोकनिक कें लें सेवा प्राप्त केनाई आसान बनई तय.
- नागरिक लोकनिक कें लें दस्तावेजक कखनों व कतोउ प्रदान कैरय सकैय या.
- ओपन आ इंटरऑपरेबल माननक पर आधारित संरचना कें प्रदान करं कें जइ स निक तरह सं संरचित मानक दस्तावेज कें माध्यम सं विभागक आ एजेंसिक कें बीच दस्तावेज कें आसानी सं साझा कैल जा सकैय या.
- आवेदक कें आंकड़क कें लें गोपनीयता आ अधिकृत पहुंच कें सुनिश्चित करं कै छै.
डिजिटल लॉकर कें घटक
- रिपोजिटरी ई
- एक्सेस गेटवे
दस्तावेजक कें जे संग्रह छै ओ जारीकर्ता दूवारा एकटा मानक प्रारूप मे अपलोड कैल गेलई आ मानक एपीआई कें दूवारा सुरक्षित तरीका सं वास्तविक समय मे खोज आ उपयोग कें लें उपलब्ध छैय.
एकटा सुरक्षित ऑनलाइन तंत्र छै. जई सं अनुरोदकर्ता वास्तविक समय मे यूआरआई (यूनिफॉर्म रिसोर्स संकेतक ) कें उपयोग करई कॅँ प्राप्त करैय सकई या. यूआरआई एकटा कोष मे जारीकर्ता दूवारा अपलोड कैल गेलई ई दस्तावेज कें लें एकटा कड़ी छैय. यूआरआई कें आधार पर गेटवे कोष कें पता पहचान करतई आ आ ओई कोष सं ई-दस्तावेज कें प्रस्तुत कैल जैतई.
डिजिटल लॉकर कि छै
- प्रत्येक आवेदक कें आधार सं जुडल 10एमबी कें समर्पित व्यक्तिगत भंडारण स्पेस जतॅँ कि सुरक्षित रूप सं ई-दस्तावेजक व यूआरआई लिंक कें संग्रहित व एक्सेस कैल जा सकैय.
- अनुराधकर्ताक कें साथ सुरक्षित ई- दस्तावेजक के साङोदारी
- वर्तमान समय मे वेब पोर्टल कें माध्यम सॅँ सुलभ भविष्य मे मोबाइल एप्लीकेश्न के माध्यम सें हों सुलभ कैल जतई.
- डिटिजल दस्तावेजक पर हस्ताक्षर करं कें लें इंटीग्रेड ई-साईन सेवा छैय.
डिजिटल लॉकर पोर्टल
- आधार संख्या कें उपयोग करई कॅँ डिजिटल लॉकर कें लें साइन अप करं कें लें digitallocker.gov.in बाहरी वेबवसाइट जे एकटा नया विंडों मे खुलई छै पर जाऊं
- आवेदक डिजिटल लॉकर प्रणाली पर पंजीकृत जारीकर्ता आ अनुरोधकर्ताक कें सूूची देख सकई छी.
डिजिटल लॉकर के उपयोग कैना करब
आवेदक कें लें
डिजिटल लॉकर कें लें साइन अप कर कें लें आवेदक के पास आधार संख्या होब कें चाहि. डिजिटल लॉकर कें लें साइन अप कर कें लें पहिले सॅँ आवश्यक अय कि अहां कें अपन मोबाइल नंबर यूआईडीएआई सिस्टम मे अहां कें आधार संख्या सॅँ जुड़ल होई
लॉगिन क्षेत्र मे अपन आधार संख्या दर्ज कराऊं . यूआईडीएआई पर पंजीकृत मोबाइल नबंर पर ओटीपी भेजल जैत. ओटीपी दर्ज कैला पर यूआईडीएआई सॅँ केवाईसी कें प्रक्रिया पूरा कैल जतई.
ई-केवाईसी सफल भ जेला पर , आवेदक विभिन्न जारीकर्ता दूवारा डिजिटल लॉकर मे अपलोड कैल गेलई दस्तावेजक कें यूआरआई देख सकई छी. आवेदक अपन डिजिटल लॉकर मे ई-दस्तावेजक कें अपलोड आ हुनका ई साईन से हो करैय सकई छी.
आवेदक अनुरोदकर्ता कें ईमेल पता पर ई-दसतावेज कें लें लिंग साझा कॅँ निजी दस्तावेजक साझा कैर सकैय या.
जारीकर्ताक कें लें
आवेदक कें आइडी प्राप्त कर कें लें डिजिटल लॉकर प्रणाली पर रजिस्टर कर कें हैथ.
आवेदक कें आइडी भेट कें बाद जारीकर्ता रिपाजिटरी सेवा प्रदाता एपीआई कें उपयोग करई कं नामित कोष मे एकटा मानक एक्सएमएल फॉर्मेट में दस्तावेजक कें अपलोड कर सकैय छी.
कोष मे अपलोड कैल गेलई प्रत्येक दस्तावेज कें लें आवेदक आईडी दस्तावेज का प्रकार आ यूनिक दस्तावेज आईडी हेतई. दस्तावेज यूआरआई संबंधित निवासी कें आधार संख्या कें आधार पर ओकरा डिजिटल लॉ मे संघारित कैल जतई.
अनुरोधकर्ताक कें लें
अनुरोधकर्ता के डिजिटल लॉकर प्रणाली उपयोग कर कें लें पहिले ,क्सेस गेटवे पर रजिस्टर कर कें हेतई.
अनुरोदकर्ता दस्तावेज यूआरआई कें ुपयोग सं एक्सेस गेटवे कें माध्यम सं दस्तावेजक कें सुरक्षित रूप सं प्राप्त कर कें लें करई सकैय छी.
ई-साईन सेवा
ई-साइन सेवा उतपादन कें पहिले चरण मे अई आ अई लें एकर इस्तेमाल परीक्षर कें उद्देशय कें लें कैल जा सकई छैय. ई-साइन कें कानूनी वैधता कें आवश्वासन परीक्षण कें दौरान नहि देल गेलर्स या अधिक जानकरी कें लें यहां क्लिक करूं.


text:
सोमवार, 19 फ़रवरी 2018
सड़क हादसा में 2 सैप जवान के दर्दनाक मौत , २ अन्य के हालत गंभीर
जमुई : लक्ष्मीपुर थाना चौक पर अनियंत्रित ट्रक एकटा पुलिस वाहन के पीछा स' ठोकर माइर देलक। एही घटना में दू सैप के जवानक' मौत घटनास्थल पर भ' गेल , जखन की दू अन्य जवान गंभीर रुप स' घायल भ' गेला। मृतक सैप जवान के नाम जितेंद्र प्रसाद सिंह आओर भूलन यादव कहल जा रहल अछि। मृतक जवान भूलन यादव भोजपुर के कुल्हड़िया आओर जितेंद्र प्रसाद सिंह दानापुर के रहे वला छैथ।
प्राप्त सूचना के अनुसार सोमदिन भोर में लक्ष्मीपुर थाना में तैनात पुलिस बल गस्ती पर निकलल, लक्ष्मीपुर चौक पर जखन जवान एंटी लैंड माइंस पुलिस वाहन पर सवार भ रहल छलाह तखने पाछू स' आबि रहल अनियंत्रित ट्रक टक्कर माइर देलक। जाहि में दू सैप के जवानक' मौत घटनास्थल पर भ' गेल , जखन की दू अन्य जवान गंभीर रुप स' घायल भ' गेला।
घायल जावान एएसआई संजय कुमार त्रिवेदी एवं सुरेश शाह छैथ, जिनका स्थानीय अस्पताल में भर्ती करायल गेल अछि। ट्रक चालक घटना के बाद फरार अछि। पुलिस ट्रक के अपन कब्ज़ा में लक' जवानक' शव के पोस्टमार्टम के लेल पठा देलक।
Labels: जमुई


text:
नई दिल्ली। बिहार क कईटा नेता रेल मंत्री बनलथि। ललित बाबू स ल कए लालू प्रसाद तक एहि मंत्रालय स नाम कमेलथि। संसद मे कई बेर इ आरोप सेहो लरगल जे रेल मंत्रालय कए बिहार पर विशेष मेहरबानी भ रहल अछि। रामविलास पासवान कए बजट भाषणक दौरान ममता बनर्जी सदन मे हंगामा क देलथि जे इ बिहारक रेल बजट छी। किछु एहने आरोप लालू पर सेहो लगैत रहल, मुदा हकीकत इ अछि जे एखनो रेलवे इंफ्रास्ट्रक्चर क विकास क मामला मे आंध्रप्रदेश सन राज्य स बिहार काफी पाछु अछि। अगिला आठ साल मे आंध्र स आगू निकलबा लेल बिहार मे एहि सेक्टर क सालाना 25 फीसदी क ग्रोथ चाही, बशर्ते आंध्र अपन मौजूदा रफ्तार स बढैत जाए। इ तखने मुमकिन अछि जखन बिहार क सबटा राजनीतिक दल राज्य कए ओकर वाजिब हक दियेबा लेल एकजुट भ जाइथि आ रेल क लंबित परियोजना कए समय पर पूरा करेबा लेल व्यक्तिगत प्रयास क संग संग सामूहिक प्रयास सेहो हुए। बिहार मे रेलवे क जेतबा परियोजना लंबित अछि ओतबा परियोजना कोनो आन राज्य मे लंबित नहि अछि। बिहार मे रेल पटरीक विस्तार कोनो आन जनसंख्या घनत्व वाला राज्य क मुकाबले सबस कम भेल अछि। किछु एहने स्थिति दोहरीकरण, विद्युतीकरण आ आमान परिवर्तन क सेहो अछि। छपरा मे रेल कारखाना जरूर लालूक व्यक्तिगत प्रयास स चालू भ गेल, मुदा हरनौत, मढोरा आ मधेपुरा एखनो लंबित अछि। छोट-मोट परियोजनाक त नाम लेनिहार कियो नहि अछि। स्टेशनक आधुनिकीकरण नाम मात्र लेल भ रहल अछि। सबस गौरतलब इ अछि जे बिहार मे लेल गाडी मे जे डिब्बा आवंटित अछि ओहि मे स 80 फसदी एहन अछि जेकर उपयोग आन राज्यक लेल नहि कैल जा सकैत अछि। आन राज्य मे ओकरा क्षतिग्रस्त या पुरान घोषित क देल जाइत अछि। यात्रीक संख्याक मुकाबले बिहार मे गाडीक संख्या सेहो कम अछि। इ अनुपात भारत मे आन कोनो राज्य मे देखबा लेल नहि भेटैत अछि। एहि कारण स बिहार लेल टिकट लेब रेलवे मे सबस कठिन काज भ गेल अछि। गाडीक संख्या कम रहबाक तकनीकी कारण पटरीक विस्तार नहि होएब सेहो कहल जा सकैत अछि। एहन मे सवाल उठैत अछि जे बिहारक रेलमंत्री केवल संसद मे बिहार ल कए बदनाम भेला या बिहार रेल मामला मे एतबा पाछु अछि जे हुनक अथक प्रयासक बावजूद बिहार आंध्रप्रदेश सन राज्य स एखनो एतबा पाछु अछि जे ओकर बराबरी करबा लेल 25 फीसदीक दर स ओकरा अपन विकास करै पडत। सवाल बिहार क अछि जे अपन हक लेबा मे हरदम पाछु रहल अछि।
maithili news, mithila news, bihar news, latest bihar news, latest mithila news, latest maithili news, maithili newspaper
रेलवे इंफ्रास्ट्रक्चर क विकास क मामला बहुत पाछु अछि बिहार
नई दिल्ली। बिहार क कईटा नेता रेल मंत्री बनलथि। ललित बाबू स ल कए लालू प्रसाद तक एहि मंत्रालय स नाम कमेलथि। संसद मे कई बेर इ आरोप सेहो लरगल जे रेल मंत्रालय कए बिहार पर विशेष मेहरबानी भ रहल अछि। रामविलास पासवान कए बजट भाषणक दौरान ममता बनर्जी सदन मे हंगामा क देलथि जे इ बिहारक रेल बजट छी। किछु एहने आरोप लालू पर सेहो लगैत रहल, मुदा हकीकत इ अछि जे एखनो रेलवे इंफ्रास्ट्रक्चर क विकास क मामला मे आंध्रप्रदेश सन राज्य स बिहार काफी पाछु अछि। अगिला आठ साल मे आंध्र स आगू निकलबा लेल बिहार मे एहि सेक्टर क सालाना 25 फीसदी क ग्रोथ चाही, बशर्ते आंध्र अपन मौजूदा रफ्तार स बढैत जाए। इ तखने मुमकिन अछि जखन बिहार क सबटा राजनीतिक दल राज्य कए ओकर वाजिब हक दियेबा लेल एकजुट भ जाइथि आ रेल क लंबित परियोजना कए समय पर पूरा करेबा लेल व्यक्तिगत प्रयास क संग संग सामूहिक प्रयास सेहो हुए। बिहार मे रेलवे क जेतबा परियोजना लंबित अछि ओतबा परियोजना कोनो आन राज्य मे लंबित नहि अछि। बिहार मे रेल पटरीक विस्तार कोनो आन जनसंख्या घनत्व वाला राज्य क मुकाबले सबस कम भेल अछि। किछु एहने स्थिति दोहरीकरण, विद्युतीकरण आ आमान परिवर्तन क सेहो अछि। छपरा मे रेल कारखाना जरूर लालूक व्यक्तिगत प्रयास स चालू भ गेल, मुदा हरनौत, मढोरा आ मधेपुरा एखनो लंबित अछि। छोट-मोट परियोजनाक त नाम लेनिहार कियो नहि अछि। स्टेशनक आधुनिकीकरण नाम मात्र लेल भ रहल अछि। सबस गौरतलब इ अछि जे बिहार मे लेल गाडी मे जे डिब्बा आवंटित अछि ओहि मे स 80 फसदी एहन अछि जेकर उपयोग आन राज्यक लेल नहि कैल जा सकैत अछि। आन राज्य मे ओकरा क्षतिग्रस्त या पुरान घोषित क देल जाइत अछि। यात्रीक संख्याक मुकाबले बिहार मे गाडीक संख्या सेहो कम अछि। इ अनुपात भारत मे आन कोनो राज्य मे देखबा लेल नहि भेटैत अछि। एहि कारण स बिहार लेल टिकट लेब रेलवे मे सबस कठिन काज भ गेल अछि। गाडीक संख्या कम रहबाक तकनीकी कारण पटरीक विस्तार नहि होएब सेहो कहल जा सकैत अछि। एहन मे सवाल उठैत अछि जे बिहारक रेलमंत्री केवल संसद मे बिहार ल कए बदनाम भेला या बिहार रेल मामला मे एतबा पाछु अछि जे हुनक अथक प्रयासक बावजूद बिहार आंध्रप्रदेश सन राज्य स एखनो एतबा पाछु अछि जे ओकर बराबरी करबा लेल 25 फीसदीक दर स ओकरा अपन विकास करै पडत। सवाल बिहार क अछि जे अपन हक लेबा मे हरदम पाछु रहल अछि।


text:
ज्ञानेश्वर
बिहार क ब्यूरोक्रेसी मे आईएएस सुधीर कुमार (सुधीर जैन) क छवि ‘स्टारडम’ अधिकारी क बनैत जा रहल अछि। केन्द्रीय प्रतिनियुक्ति स लौटलाक बाद पिछला किछु मास स श्री कुमार वाणिज्य कर विभाग क प्रधान सचिव क पद पर तैनात छथि। एहि किछु मास मे ओ जे काज केलथि अछि ओ बिहार लेल कोनो चमत्कार स कम नहि। हुनक प्रयास स कर-चोर सबहक बेचैनी बढि रहल अछि आओर बिहार क झोडी मे टका भरैत जा रहल अछि ।
एहि मे कोनो दू राय नहि जे बिहार क वाणिज्य कर विभाग सर्वाधिक भ्रष्ट विभाग मे स एक छल। एकर अधिकारी क दौलत आंकब मुश्किल छल। ओना त 1982क बैच क आईएएस अधिकारी सुधीर कुमार कए तकबाक श्रेय त राजद प्रमुख लालू प्रसाद कए जाइत अछि, मुदा ओ कोनो माहौल कए अपना अनुसार ढालबा मे माहिर छथि। लालूक राजपाट मे ओ सबस पहिने वाणिज्य कर आयुक्त बनाउल गेलाह । तखने स ओ राजस्व उगाही क नव रिकार्ड बनेबा मे माहिर भ गेलाह। इ ओ काल छल जखन झारखंड बनलाक बाद कहल जाइत छल जे बिहार लग किछु नहि बचल अछि। मुदा किछु साल क कार्यकाल मे सुधीर अखंड बिहार स बेसी कर-वसूली क सब कए चौंका देने छलाह।
सुधीर कुमार क एहि कार्यक्षमता स प्रभावित भ लालू प्रसाद केन्द्र मे रेल मंत्री बनला पर हुनका अपना संग दिल्ली ल गेलाह। बिहार मे फेल भेलाक तमगा लेनिहार लालू देशक सफलतम रेल मंत्री भेलाह। जानकार क कहब अछि जे एकर क्रेडिट त सुधीर कुमार क खाता मे दर्ज होइत अछि। लालू प्रसाद केवल एतबा केलथि जे ओ अपन एहि अधिकारी पर पूरा भरोस केलथि आ काज मे कोनो प्रकारक बाधक नहि भेलाह।
सुधीर क कार्यशैली एहन अछि जे बिहारक विकास करबा मे लागल नीतीश कुमार सेहो हुनका प्रभावित रहबा स बचि नहि सकलाह। शायद यैह कारण रहल जे फरवरी मे ओ जहिना केन्द्रीय प्रतिनियुक्ति स लौटलाह, वाणिज्य कर विभाग क कमान हुनका सौंप देलथि। जिम्मेवारी लेलाक बाद दिल्ली स्कूल आफ इकानामिक्स क छात्र रहल सुधीर कुमार विभाग क कार्यप्रणाली कए गंभीरता स जांच केलथि एहि दौरान हुनक माथा ठनकल। हुनका साफ देखायल जे विभाग मे केवल मलाईखोरी भ रहल अछि, विभाग आओर खजाना क चिंता शायद ककरो नहि अछि। राज्यक कारोबार जेतबा बढल अछि ओहि अनुपात मे कर-वसूली कतहु नहि देखा रहल छल । हां, अधिकारी जरुर धनी होइत जा रहल छलाह। बोर्डर पर लागल चेक-पोस्ट पर निजी वसूली क कईटा तरीका काज करि रहल अछि।
पूरा मामला कए तह तक गेलाक बाद ओ अपन तेवर मे काज करब शुरू केलथि। बहुत गोटे कए हुनक इ तेवर नहि नीक लागल, मुदा हुनका एकर कोनो चिंता नहि छल। दोसर प्रदेश मे कर-वंचना रोकबा लेल आजमाउल तौर-तरीका पर कार्य करब ओ प्रारंभ केलथि। सनलाइट साबुन स बाबु क कपडा पर लागल मैल कए धोबाक काज आसान नहि छल। कात मे बैसल ईमानदार हाकिम कए बिना पैरवी कए महत्वपूर्ण पोस्टिंग देल जाए लागल।
जे रिफार्म चमत्कार देखेलक, ओ परमिट क पुरानी व्यवस्था क समाप्ति छल। सब किछु आन लाइन करि देल गेल। बिहार चैंबर आफ कामर्स कए भरोस मे लेल गेल। नव व्यवस्था मे बगैर यूनिक कोड कए बिहार मे इंट्री संभव नहि रहल। दोसर प्रदेश स बिहार लेल माल रवाना होइत काज पहिने विभाग कए पूरा जानकारी आन लाइन देल जा रहल अछि। फेर एकटा यूनिक कोड प्राप्त होइत अछि,जेकर आधार पर चेक-पोस्ट क कार्यवाही पूरा कैल जाइत अछि । धर-पकड़ लेल गश्ती सेहो काफी बढ़ा देल गेल अछि। मानल जा रहल अछि जे पिछला दू-चारि मास मे विभाग क वसूली कई सौ करोड़ टका कए पार क चुकल अछि ।
आजुक क तारीख मे पूरा व्यापारिक जगत मे केवल सुधीर कुमार क चर्चा भ रहल अछि। ओना इ चर्च क बीच हुनकर सख्ती स परेशान कर-चोर क सिंडिकेट विभाग स हुनका हटेबा लेल कोनो प्रयास नहि छोडने अछि। किछु नेता कए सेहो ओ रास नहि आबि रहल छथि,मुदा कहल जाइत अछि जे राज्य मे भरि रहल खजाना देख स्वयं नीतीश कुमार प्रसन्न भाव मे छथि। ओना ओ एहि अधिकारी क गिनती बेहतर पोस्टिंग मांगनिहार अधिकारी मे नहि अछि। ओ किछु करबा लेल आठ-दस मास क कार्यकाल कए काफी मानैत छथि ।
ओना किछु व्यापारी इ शिकायत जरुर अछि जे सुधीर कुमार जे करिश्मा करबा मे लागल छथि ओहि जेज विभाग क इन्फ्रास्ट्रक्चर नहि अछि। व्यापारी दिन भरि कंप्यूटर मे जूझैत रहैत छथि, मुदा सर्वर आ सिस्टम ठीक स सपोर्ट नहि करैत अछि। ओना हिनकर इ पीड़ा वाजिब अछि जे जतए विभाग एक दिस देरी स टैक्स जमा करबा पर दंड लगबैत अछि ओतहि वैट कए रिइंबसर्मेंट मे भ रहल देरी क चिंता ककरो नहि अछि। एहि देरी लेल सेहो ब्याज क प्रावधान कैल जेबाक चाही। कड़ाई सब लेल हेबाक चाही ढीठ अफसर क जमात कए नव ट्रेंड कए सेहो नोटिस लेबाक जरुरत अछि। ओ कारि सौदा भले कम करि देलथि अछि मुदा सख्ती क हवाला द कए दाम बढ़ाकए अपन नुकसान क भरपाई क लेलथि अछि । हिनका सब कए कोना रोकल जाइत अछि,इ त समय कहत। ओना विभाग क बदलल तेवर स साफ-सुथरा धंधा करनिहार लोक जरूर राहत क सांस लेलक अछि आ बिहार क खजाना मे जबर्दस्त बढोतरी भेल अछि। बिहार कए आओर की चाही
maithili news, mithila news, bihar news, latest bihar news, latest mithila news, latest maithili news, maithili newspaper


text:
आय दिया बाती'क सांझ सबतरि चकमक - चकमक कुनो बच्चा गेंन बना के खेलैत अछि कियो बम फटक्का कियो रंग बिरंगी इजोत छोड़ि रहल छय जत्र - तत्र एकदम प्रकाश पसरि रहल छैइक परंच प्रकाश बाबू के अंतर आत्मा मे अंधकार पसरि रहल छैन्ह ! सब बच्चा दिया बाती के आनंद लैत छल आ हिनक नेना ओकरा सब के निहारि रहल छल एक टक ! हिनकर अंतर आत्मा कलपि रहल छल आखिर एखन बाल-मन हमरा प्रति कि सोचैत होयत ओह इ हमरहि गलती थिक !
नहि - - - धिया - पूता के एतेक नहि परतारवाक चाहि ! जिनगी मे इ दिन सदिखन नहि अबैत छैइक अपन नेनपन आँखिक सोंझा झलकऽ लगैत छैन्ह ! आब हमरा कहाँ इच्छा होइत अछि ! कम स कम एकर सबहक इच्छा पर प्रतिबंध नहि हेवाक चाहि नेनो सबहक इच्छा के पूर्ति हेवाक चाहि ! खैैर जे भेलय से भेलय एहि मे एकर सबहक इच्छा पूर्ति नहि कय सकलहु परंच छठि मे रंग - विरंगक फूलझरी नेना सब के झहरायब आ इच्छा के पूर्ति करब !
वी०सी०झा"बमबम"
कैथिनियाँ


text:
Home
/
डाo शशिधर कुमर
/
सिनेमा
/
बेमेल बियाह पर आधारित अछि फिल्म 'हमर सौतिन'
बेमेल बियाह पर आधारित अछि फिल्म 'हमर सौतिन'
मैथिली सिनेमाक वर्तमान स्थिति ककरोसॅ नुकायल नहि अछि .एक तॅ मैथिलीमे बहुत कम फिल्म बनैत अछि आ जौं बनितो अछि तॅ नै ओकर ढ़गसॅ प्रमोशन होइत अछि आ नै सिनेमा घर सभमे प्रदर्शन .यदा-कदा जौं कोनो मैथिली फिल्म प्रदर्शितो होइत अछि तॅ ओहि पर शाइते लिखल जाइत अछि. मैथिली सिनेमाक एहन दुरूह समयमे एकटा फिल्म आयल अछि 'हमर सौतिन' जे लगभग मिथिलाक छोट-बड़ सभ शहरमे लागल अछि आ मैथिली सिनेमाक नीक भविष्यक आश बढ़ा रहल अछि . एखन डाॅ. शशिधर कुमर'केॅ शब्दमे पढ़ू 'हमर सौतिन' चलचित्रक समीक्षा- माॅडरेटर
------------------
-------------------
-------------------
आइ पहिल बेर कोनो मैथिली चलचित्रकेँ छविगृहक पर्दा पर देखबाक अवसरि प्राप्त भेल । एहिसँ पहिने जखन कोनो मैथिली फिल्म सिनेमा हॉलमे लगैत छल हम बाहरे रहैत छलहुँ आ जा धरि कोनहु अवकाशमे गाम अबैत छलहुँ ता धरि फिल्म छविगृहक देहरि नाँघि चुकल रहैत छल । परञ्च देखैत अवश्य छलहुँ – सी॰डी॰ वा डी॰वी॰डी॰ पर । देखने तऽ ओहो फिल्म सभ छी जकर सी॰डी॰ नञि बनल, जेनाकि ममता गाबए गीत, कन्यादान, भौजी माए – दूरदर्शन पर । खैर, प्रेक्षागृहक हमर ई पहिल मैथिली फिल्म आ तेँ विशिष्ट फिल्म छल – “हमर सौतिन” ।
फिल्मक कथावस्तु निश्चित रूपेँ सर्वसामान्य थिक । बहुतो दर्शकलोकनिकेँ एकर साम्य जितेन्द्र युगक कोनो हिन्दी फिल्म वा कोनो आन मैथिली फिल्मक कथावस्तु सदृश बुझि पड़ैत छन्हि । फिल्मक कथावस्तु बेमेल बियाह (शैक्षणिक रूपेँ) पर आधारित अछि आ एहि बेमेल बियाहक परिणाम जे सभ होइत अछि से एहि फिल्मकेँ दिशा प्रदान करैछ । स्व॰ राजकमल चौधरीक “ललका पाग” केर नायकक डेग अन्ततः ठमकि जाइत छन्हि परन्तु एहि फिल्मक नायकक डेग एकाएकी क्रमशः बढ़िते चलि जाइत छन्हि । आ ई बढ़ैत डेग जे – जे करओलक से पर्दा पर अभिनित भेल ।
कथावस्तु किछु एकरंगाह होइतहुँ एहि फिल्मकेँ विशिष्ट बनबैत अछि – विशिष्टे नञि, अपितु सर्वथा विशिष्ट बनबैत अछि - एकर पटकथा, एकर संवाद, एकर छायांकन वा फिल्मांकन, एकर गीत-नाद आ एकर गीत-नादक राग-भाष वा संगीत । फिल्मक छायांकन विशुद्ध एखनुका मैथिल परिवेश मे कयल गेल अछि । एखनुका परिवेश जाहिमे मैथिल मिथिला आ मिथिलासँ बाहर अर्थात् मिथिलेतर क्षेत्रसभमे विभिन्न परिस्थितिमे संघर्षरत छथि ।
वास्तवमे डायलॉगक शब्द जाहि भाषामे बाजल जाइत अछि, ओकर उच्चार (Pronunciation / Phonetics / Phoenetics) सेहो ओहि भाषाक अनुरूप होयबाक चाही । मैथिलीमे बहुतो शब्द जेना लिखल जाइत अछि वस्तुतः तेना बाजल नञि जाइत अछि
एहेन अभिनय ओ संवाद-कथन केर जँ उचित पार्श्व संगीतक सहयोग भेटि जाय तऽ कहबे की – सोन मे सुगन्धि । सएह भेल अछि एहि फिल्ममे । संगीत पक्ष केर जादू मात्र पार्श्व संगीते नञि, फिल्मक गीत-संगीत पर सेहो चलल अछि । गीत एहेन जे बेर – बेर सुनबाक ओ संगहि गयबाक मोन करत । संगीत एहेन जे तकर ताल पर वा बीट्स पर अपनहि-आप मोन थिरकए लागत जकर अभिव्यक्ति दर्शकक वा श्रोताक हाथ आ पएरक आङ्गुरक थिरकनसँ सद्यः देखल जा सकैत अछि । एहि फिल्ममे प्रयुक्त पारम्परिक गीतसभमे सेहो एकटा नऽव प्रकारक द्रुत (फास्ट) बीट्स बला संगीतक प्रयोग कयल गेल अछि जाहिसँ ओकर मौलिकता प्रभावित नञि भेल अछि आ संगहि गीत सभमे नऽव जान-पराण आबि गेल अछि । एहने गीत आजुक युवा वर्गक मांग सेहो थिक ।
एतबाक बादो किछु चीज जरूर अखरैत अछि । पहिल तऽ मैथिली फिल्मक पोस्टर पर “.......... की प्रस्तुती” छपल होयब । दोसर, फिल्मक बीच–बीचमे ठाम–ठाम धुम्रपानक चेताओनीकेँ हिन्दीमे देखाएब । खैर, ई सभ फिल्मक अंश नञि अछि । फिल्ममे बियाहक बादसँ लऽ कऽ मध्यान्तर धरि राधाक घोघ निपत्ता अछि । कने काल केर लेल मानि लियऽ राधा अनपढ़ छलीह, गँवार छलीह पर सासुरमे घोघ नञि करब वा कम सँ कम माथ पर नुआ नञि लेब फिल्मक कथावस्तु पर नञि बैसैत अछि । आ जञो कहैत छी जे अनपढ़ होयबाक संग – संग बताह सेहो छलीह तऽ फिल्मक उत्तरार्धक कथाबस्तुसँ मेल नञि खाइत अछि । फिल्ममे एतेक सभ भेलाक बादो राधाक सासुक चुप्पी वा उदासीनता किछु पचैत नञि अछि । कोनो माएक सहज मनोविज्ञानसँ मेल नञि खाइत अछि । फिल्मक पहिल रीलमे अवाज सेहो किछु कम स्पष्ट बुझना गेल पर तकरा बाद से त्रुटि पुर्ण रूपेण सुधरि गेल अछि ।
फिल्मक परिप्रेक्ष्य पुर्णरूपेण सामाजिक आ पारिवारिक अछि । हाँ, एहिमे कतहु – कतहु युगकेँ देखैत किछु नऽव प्रयोग अवश्य भेल अछि जे कि समीचीन थिक । फिल्म “सिनेमास्कोप” मोड मे बनल अछि; घरेलु विडियोग्राफीबला कैमरासँ नञि बनाओल गेल अछि । तेँ पैघ पर्दा पर चित्र फटैत नञि अछि । पैघ पर्दा पर - खास कऽ आयताकार पर्दा पर – चलचित्र बड्ड सुन्नर लगैछ । हम एहि फिल्मक मुल्यांकनमे कतेक सही छी आ कतेक गलत – से तऽ आन दर्शकलोकनि फिल्म देखलाक बात बतओताह । तेँ सभ मैथिलजनसँ निवेदन जे एहि फिल्मकेँ एक बेर अवश्य देखू आ अप्पन सहमति वा असहमति नीचाँ कमेण्टक रूपमे जरूर लीखू ।
डाॅ शशिधर कुमर
मो. 8292920321


text:
मैथिलि फिल्म “राखी के लाज” बहुत जल्दी आबै रहल अछि दर्शके के दिल जितैले
समस्तीपुर के आनंद प्रोडक्शन के बैनर में बैनरहल मथिली फीचर फिल्म “राखी के लाज” के शूटिंग सफलतापूर्वक संपन्न भेल अछि | ई सिनेमा के शूटिंग 27 अक्टूबर 2015 के शुरू केल गेल छेल| स्थानीय कलाका के अभिनय से सजल ई फिल्म येहे साल के अंत तक ई फिल्म रिलीज़ होई के सम्भावना अछि | ई फिल्म औरत सशक्तिकरण पर आधारित अछि।
ई फिल्म के निर्देशक नरेश मंडल ग्राम दशौथ जिला समस्तीपुर के निवासी अछि| श्री मंडल अपन बहुमूल्य समय फिल्म नगरी मुंबई में बहुत नीक बैनर के साथ काज कके अनुभव प्राप्त केने अछि | नरेश जी अपन कुशल निर्देशन से फिल्म के भली भांति सजेने अछि, फिल्म के कहानी के लेखक आशुतोष सागर अछि। आ ओकरे लिखल गीत के संगीत से सजेने अछि प्रमोद, रोहित और मनीष जी |
छायांकन पवन मिश्रा के अछि। इसके सह निर्देशक ख़ुशी यादव, कार्यकारी निर्माता राम रसीला, प्रोडक्शन हेड प्रभात रॉय अछि|
फिल्म के मुख्य कलाकार के रूप में राम रसीला, आशुतोष सागर, कंचन सिंह, मंजू दुबे और सब काम केने अछि | समाज में औरत पर भरहल अत्याचार के खिलाफ नारी सशक्तिकरण के किरदार कर्णप्रिय गीत संगीत के साथ साथ फिल्म के माध्यम से मैथिलि भाषा में लोग के बीच पहुचाबैके के प्रयास केल गेल अछि | ई फिल्म दर्शके के खूब मनोरंजन करैत |


text:
एहि थाना केर अंतर्गत दुनु पुलिस पिकेट सेहो जर्जर भवन मे चलैत अछि। पिकेट के अप्पन भवन तक नहि अछि। ताजपुर मे स्थित पिकेट कॉपरेटिव के जर्जर भवन मे संचालित होयत अछि। महम्मदपुर मे उप स्वास्थ्य भवन के पुरनका भवन मे संचालित होयत आछो दोसर पिकेट।
एहि थाना मे बहुत रास वाहन आर आन समान बरामद होयत रहैत अछि। थाना मे सड़ी रहल वाहन आर आन सामान क' पुलिस विभिन्न कांड मे कुर्की केर दौरान जब्त केलन्हि अछि। कैको वाहन तें कागजात जांच एवं ओवरलोडिंग लेल पकड़ल गेल अछि। थाना मे सड़ी वाहन मे स्कार्पियो, इंडिका, बोलेरो, पिकअप वैन, मोटरसाइकिल शामिल अछि। थाना मे मालखाना आर गोदाम नहि होयबाक कारण से कुर्की के दौरान जब्त कायल गेल घरेलू सामान खुला आसमान के नीचा राखल अछि। घरेलू सामान मे फर्नीचर, बर्तन सहित कैको समान सड़ी रहल अछि।
मालखाना आर गोदाम नहि होयबाक कारण से वाहन आर कुर्की से जप्त कायल गेल समान कबाड़ा जोका राखल अछि। अंग्रज सभक ज़माना के बनल जर्जर खपड़नुमा भवन मे पदाधिकारि आर पुलिस कर्मि सभक मेश चलैत अछि। जे कहियो भी ध्वस्त भ' सकैत अछि। सरकार द्वारा थाना के आधुनिकीकरण आर हाइटेक बनेबाक योजना मजाक बनि रही गेल अछि। सरकारी उदासीनता के कारण थाना मे सुविधा व संसाधन सभक घोर अभाव अछि।


text:
शनिवार, 7 नवंबर 2009
Home Unlabelled अमर बाबा
अमर बाबा
कमला धारक जन्म भेलन्हि। िकसान आ मलाह सभक जीवन आनन्दित भऽ गेल।
कमला पैघ भेलीह। बैदला बदमाशक मोनमे खोट आबि गेलै। ओ चमार जाितक सरदार छल। ओ
बरजोड़ी कमलासँ िबयाह करऽ चाहलक।
मलाह लोकनिकेँ एहि गपक पता चललन्हि तँ ओ सभ भोला बाबाक तपस्या करए लगलाह।
-कमलाक सतीत्व बचाऊ महादेव।
भोला बाबा उपाय केलन्हि। िशवरा गामक मलाह परिवारमे अमरिसंहक जन्म भेल।
अमर िसंह पैघ भेलाह। अखराहामे मािट देलन्हि बैदलाकेँ अमर िसंह। युद्ध भेल आ बैदला मारल
गेल।
मलाह लोकनि बैदलाक खानदान नष्ट करए चाहै छलाह। अमरिसंह बैदलाक गभर्वती कनियाँ केँ मािर
देलन्हि मुदा ओकर बच्चा तखने जनमल छल मुदा छल ओ बड्ड बलवान। कमला िकछु भेद बतेलन्हि आ अमरिसंह बैदलाक बेटाकेँ मारलन्हि।
मलाह लोकनि अमर िसंहक गहमर बना कए आइयो पूजा करै छथि, कमला धारक प्रति श्रद्धानवत
भऽ कऽ।


text:
बिहार मे हवाई सेवा पर इसमाद शुरू स नजरि रखने अछि। 2009 मे सबस पहिने इसमाद इ समाद देने छल जे स्प्रीट एयर दरभंगा आ पूर्णिया स सेवा शुरू करत। दरभंगा स त सेवा शुरू भेलाक संगहि बंद भ गेल आ पूर्णिया स चालू अछि। पिछला दू मास पूर्व भागलपुर स सेवा शुरू करबाक समाद भेटल आ कहल गेल जे स्काईफिशर 15 मई स इ सेवा शुरू करत। बिहार मे हवाई सेवा शुरू करबा मे भ रहल देरी पर इसमाद लेल कंपनीक महाप्रबंधक से विस्तार स गप केलथि अछि पत्रकार सुनील कुमार झा। प्रस्तुत अछि इसमाद लेल विशाल कश्यप स भेल खास गप-शप अंश। – समदिया
प्र. भागलपुर 15 मई स हवा मे सफर करबा लेल तैयार अछि, अहां तैया छी।
विशाल कश्यप : जी, तैयार त हमहुं सब छी, मुदा बिहार सरकार स एकटा महत्वपूर्ण कागज नहि भेटल अछि ताहि कारण स उड़ान मे विलम्ब भ रहल अछि। 15 मई स त नहि मुदा उम्मीद कैल जा सकैत अछि जे अगिला मास क पहिल वा दोसर सप्ताह स इ सेवा शुरू भ जाएत।
प्र. आखिर कोन एहन कागज अछि जे सेवा कए शुरू करबा मे बाधक बनल अछि।
विशाल कश्यप : कागज स्टेट हैंगर क उपयोग संबंधी अनुमति क अछि। पटना एअरपोर्ट पर जगह नहि भेटि रहल अछि, संगहि हैंगर क दिक्कत सेहो अछि। 9 मई कए हमरा सबकए चिट्ठी भेटि गेल छल जे हम सब एयर ओपरेशन क सकैत छी, मुदा अखन धरि हैंगर संबंधी चिट्ठी भेटल नहि अछि।
प्र. हवाई सेवा परिचालनक डेडलाइन कहिया धरि रखने छी
विशाल कश्यप : अखन धरि कोनो आधिकारिक घोषणा त नहि कैल गेल अछि, मुदा एहि मासक अंत बा जून क दोसर सप्ताह तक इ सेवा शुरू भ सकैत अछि।
प्र. मतलब हम सब तय मानि जे अगिला मास सेवा शुरू भ जाएत।
विशाल कश्यप : इ सब किछु बिहार सरकार आ एअरपोर्ट आॅथिरिटी पर निर्भर अछि, जेहन सहयोग हमरा सबहक हुनका सब स भेटत ओहिने सहयोग हम यात्री क देब। बिहार स विमान सेवा शुरू करब हमर व्यक्तिगत सपना अछि आ इ जल्द साकार होए बला अछि।
प्र. भागलपुर क अलावा कोनो नव शहर स सेवा शुरू करबाक योजना अछि बा नहि।
विशाल कश्यप : एखन हम सब पटना, गया आ भागलपुर स सेवा शुरू क रह छी आ एहि शहर पर ध्यान केंद्रीत क रखने छी। एहि ठाम स नीक रिेस्पोंस भेटि रहल अछि। हवाई परिचालन शुरू भेला क छह मासक बाद हम आन शहर क बारे मे सोचब। अखन त खाली पटना, गया आ भागलपुर मोन मे अछि।
प्र. भागलपुर एयरपोर्ट क मरम्मत पूरा नहि भ सकल अछि, अखन धरि एहि एअरपोर्ट क एनओसी नहि भेटल अछि। सेवा मे देरीक इ कारण सेहो अछि की।
विशाल कश्यप : कहल जा सकैत अछि। भागलपुर एअरपोर्ट पर किछु काज बांकी अछि चाहरदीवारी क अनुमोदन सेहो भेट गेल छल आ जल्द एकर निर्माण शुरू भ जाएत। स्ट्रिप आ बाउंड्रीक काज एक बेर पूर्ण भ जाए तखन एनओसी सेहो भेट जाएत।
प्र. अहां सब कोन प्रकारक सेवा शुरू क रहल छी।
विशाल कश्यप : हमरा सब कए त नॉन शिड्यूल क लाइसेंस भेटल अछि, मुदा हम सब एकरा नियमित रूप स भोर आ साँझ शुरू करबाक तैयारी मे छी। राति मे सेहो कार्गो सेवा पर विचार भ रहल अछि। एकर अलावा इमरजेंसी मे कियो विमान किराया पर लेत त हुनका सेहो उपलब्ध भ जाएत।
प्र. किराया सब तय भ गेल।
विशाल कश्यप : नहि यउ, अखन कोनो फाइनल फैसला त नहि भेल अछि मुदा तखनो भागलपुर स पटना क किराया 2 स 3 हजार तक रहत, वाराणसी स गया 4 हजार तक रहत, आ वाराणसी स पटना साढ़े तीन हजार तक रहत।
प्र. गप करबा लेल धन्यवाद।
विशाल कश्यप : अहूं कए धन्यवाद।
इ-समाद, इपेपर, दरभंगा, बिहार, मिथिला, मिथिला समाचार, मिथिला समाद, मैथिली समाचार, bihar news, darbhanga, latest bihar news, latest maithili news, latest mithila news, maithili news, maithili newspaper, mithila news, patna, saharsa


text:
नई दिल्ली। मलंगिया महोत्सव क तेसर दिन मैथिली क सर्वश्रेष्ट रंगदल “मीनाप ( मैथिली नाट्य परिषद्) इ साबित कारबा मे सफल रहल जे ओ मैथिली क सर्वश्रेष्ट नाट्य दल अछि। एहि मौका पर मैलोरंग क निर्देशक प्रकाश झा कहलैथि जे आय अद्भुत संयोग अछि जे एक संग एतेक संयोग भेल। आय दिल्ली क सबसे नीक प्रेक्षागृह मे, मैथिली क सबसे पैघ लोग ( महामहिम राष्ट्रपति, नेपाल ) क बीच, मैथिली क सबसे पैघ नाटककार क सबसे पैघ नाटक क मंचन मैथिली क सबसे सर्वश्रेष्ट नाट्यदल क द्वारा मंचित भए रहल अछि। सचमुच जबरदस्त रहल इ नाटक। प्रथम पांति स लए क अंतिम धरि सबके कना देलक एही नाटकक मंचन। एतेक नीक अभिनय, एतेक नीक मंच परिकल्पना, एतेक नीक प्रकाश आ ध्वनी, एतेक नीक संगीत आ एतेक नीक कलाकार पहिने कहियो नै देखल। दर्शकक थोपड़ी आ नोर रुकबाक नाम नै लए रहल छल।
ओकर आँगनक बारहमासा एकटा गरीब आ दलित परिवार क किस्सा अछि जेकर बारहोमास विपन्नता आ दरिद्रता मे कटैत अछि। ताहि पर जमिन्दारक कर्ज आ रोग कोना कए क तील-तील क मरबाक लेल बाध्य करय छैक, तकरे चरित्र चित्रण अछि “ओकर आंगनक बारहमासा”। इ नाटक गरीबक ओ समय क चित्रण करैत अछि जहिया दिन भरि काज केलाक बाद गरीब क तीन सेर धान भेटैत छल। मजदूरी सेहो सभ दिन नै भेटैत अछि ओहि स कपड़ा-लत्ता, दवाई-दारू आ घरक सामान किननाय मुश्किले नै असंभव अछि। ओहो पर जमींदार क कर्ज सुरसा क मुंह जोंका बढैत छल जे गरीब क आर गरीब कए दए अछि। एही तरह अपन गरीबीक मारि झेलैत लोक एही दुनिया स विदा भए जाएत अछि। मरतो काल हुनकर इक्षा होयत अछि जे ओ छौंकल दालि आ भात खेतिये मुदा हुनकर सपना राखले रहि जाएत अछि। मरला क बाद सेहो मुंह म मुखबत्ति लगा क कमला माय मे भसा दैल जाएत अछि कियाकि जमीन क अभाव आ कफ़न लेल कपडा नै भेटैत छल।
मल्लर बनल राम नारायण ठाकुर क अभिनय एतेक जीवंत छल जे लोक दांत तोर आंगुर दबा लेलक। हुनकर वृद्ध बला खोंखी दर्शक क चकित कए दैत छल। एहन बुझायत जेना सत्ते मे ओ टीवी क मरीज़ होए। ओतहि मल्लर क पुतौह आ बेटा क भूमिका म प्रियंका झा आ अनिल चन्द्र झा जबरदस्त अभिनय केलैथि। हुनकर जीवंतता एतेक की दर्शक क आंखि नोरा गेल। ज्ञात होए जे प्रियंका झा क अदम्य साहस आ हुनकर रंगमंच क कला क मादे मैलोरंग हिनका पूर्व मे प्रमिला झा नाट्यवृति स सम्मानित कए चुकल छैथ। बच्चा क रूप मे आलोक मिश्र दर्शक क मोन मे बैस गेल। हुनकर बाल सुलभ मुंह आ संवाद “माए बड़ जाड़ लागैत अछि” क परिपक्वता दर्शक अवाक कए देलक। ओतहि रविन्द्र झा आ कृष्णकांत मिश्र सेहो गज़ब क अभिनय केलैथि। अभिनय एकदम कसल आ सटीक छल जाही मे धीरज ठाकुर क कोरियोग्राफी एकरा मे चारि चान लगा देलक। दर्शक क हिंदी वा अंग्रेजी सिनेमा बला कोरिओयोग्रफि क आनंद भेटल एही नाटक मे। मल्लिक बंधू (प्रवेश मल्लिक आ रमेश मल्लिक) क संगीत आ ध्वनि समायोजन श्रोता क मंत्रमुग्ध केने रहल। अंत धरी हुनकर एक-एकटा तान दर्शक क बंधबाक काज करलक। दर्शक अंत धरि कुर्सी स चिपकल रहल आ एकटा अद्भुत मंचन कए गवाह बनल।
कुल मिला कए एकटा सुन्दर नाटक क एकटा अद्भुत मंचन छल “ओकर आंगनक बारहमासा”
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
बौआए लगलाह। तीनिबट्टीक तीनू रस्ता तीनि दिस जाइत। एक रास्ता देवमंदिर दिस जाइत तँ दोसर दानवक काल-कोठरी दिस। बीचक रास्तापर राधेश्याम ठाढ़। एकाएक निर्णय करैत राधेश्याम बहिन सुनिताकेँ कहलखिन- “कने गौरियो कऽ बजाबह।”
Thursday, June 7, 2012
बहिन :: जगदीश प्रसाद मण्डल
“आब अधिक दिन माए नहि खेपतीह। ओना उमेरो नब्बे बर्खक धत-पत हेबे करतनि। तहूँमे बर्ख पनरह-बीसेकसँ कहियो बोखार के कहए जे उकासियो नहि भेलनि अछि। एक तँ ओहिना पाकल उमेर तहिपर सँ देहक रोगो पछुआएल, तँए भरिसक ऐ बेरि उठि कऽ ठाढ़ हेबाक कम भरोस। किएक तँ एक ने एक उपद्रव बढ़िते जाइत छन्हि। अन्नो-पानि अरुचिये जकाँ भेलि जाइ छन्हि।” -भखरल स्वरमे राधेश्याम पत्नीकेँ कहलखिन।
पतिक बात सुनि, कने काल गुम्म रहि, रागिनी बाजलि- “केकरो औरुदा तँ कियो नहिये दऽ सकैत अछि। तहन तँ जाधरि जीबैत छथि ताधरि हम-अहाँ सेबे करबनि की ने?”
“हँ, से तँ सएह कऽ सकैत छियनि। मुदा जिनगीक कठिन परीक्षाक घड़ी आबि गेल अछि। एते दिन जे केलौं, ओकर ओते महत्व नहि जते आबक अछि। किएक तँ कखनो पानि मंगतीह वा किछु कहती, तहिमे जँ कनियो देरी हएत आ कियो सुनि लेत तँ अनेरे बाजत जे फल्लांक माए पानि दुआरे किकिहारि कटैत रहैत छथिन। मुदा बेटा-पुतोहु तेहेन जे छै घुरि कऽ एको-बेरि तकितो नहि छन्हि। केकरो मुँहमे ताला लगेबै। देखिते छियै जे गाममे केना लोक झुठ बाजि-बाजि झगड़ो लगबैत आ कलंको जोडै़त अछि। तँए चैबीसो घंटा केकरो नहि केकरो लगमे रहए पड़त। जँ से नहि करब तँ अंतिम समएमे कलंकक मोटरी कपारपर लेब।”
“कहलौं तँ ठीके, मुदा बच्चा सबहक हिसाबे कोन, तहन तँ दू परानी बचलौं। बेरा-बेरी दुनू गोटे रहब। अन्तुका काज अहूँ छोड़ि दिऔ। किएक तँ अंगनेक काज बढ़ि गेल। बहीनो सभकेँ जनतब दइये दिअनु।”
“अपनो मनमे सएह अछि। जँ तीनू बहिन आबि जाएत तँ काजो बँटा कऽ हल्लुक भऽ जाएत। ओना अंगनासँ दुआरि धरि काजो बढ़बे करत। जखने सर-संबंधी, दोस्त-महिम बुझताह तँ जिज्ञासा करए अएबे करताह। जखन दरबज्जापर औताह तँ सुआगत बात करै पड़त”।
मूड़ी डोलबैत रागिनी बजलीह- “हँ, से तँ हेबे करत।”
“अखन निचेन छी आ काजो करैऐक अछि। तँए अखने तीनू बहिनियो आ ममोकेँ जानकारी दइये दैत छियनि।” आन कुटुम्बकेँ अखन जानकारी देब जरुरी नहि छै। मोबाइलमे मामाक नम्बर लगौलक। रिंग भेलै।
“हेलो, मामा। हम राधेश्याम।”
“हँ, राधेश्याम। की हाल-चाल?”
“माए, बड़ जोर दुखित पड़ि गेलीह।”
“अखन हम एकटा जरुरी काजमे बँझल छी। साँझ धरि आबि रहल छी।” मोबाइल बन्न कऽ राधेश्याम जेठ बहिन गौरीक नम्बर लगौलक।
“हेलो, बहिन। माए दुखित पड़ि गेलखुन।”
“अखन हम स्कूलेमे छी आ अपनौं कओलेजेमे छथि। छुट्टीक दरखास्त दइये दैत छिअए। साँझ धरि पहुँचि जाएब।”
मोबाइल बन्न कऽ छोटकी बहिनिक नम्वर लगौलक।
“सुनीता। हम राधेश्याम।”
“भैया, माए नीके अछि की ने?”
“अखन की नीक आ कि अधलाह। तीनि दिनसँ ओछाइन धेने अछि। तँए किछु कहब कठिन।”
“हम अखने छुट्टीक दरखास्त दऽ आबि रहल छी।”
“बड़बढ़िया” कहि मझिली बहिन रीताक नम्बर लगौलक।
“हेलो, रीता। हम राधेश्याम। माए, बड़ जोर दुखित छथुन।”
“भैया, हम तँ अपने तते फिरीसान छी जे खाइक छुट्टी नहि भेटैत अछि। काल्हियेसँ दुनू बच्चाक प्रतियोगिता परीक्षा छियै”
बिना स्विच ऑफ केनहि राधेश्याम मोबाइल राखि अकास दिस देखए लगल। ठोर पटपटबैत- “बच्चाक परीक्षा......, मृत्यु सज्जापर माए....! केकरा प्राथमिकता देल जाए? एक दिस, जे बच्चा अखन धरि जिनगीमे पएरो नहि रखलक, सौंसे जिनगी पड़ल छैक। दोसर दिस कष्टमय जिनगीमे पड़ल बृद्ध माए। खैर, सभकेँ अपन-अपन जिनगी होइ छैक आ अपना-अपना ढ़ंगसँ सभ जीबए चाहैत अछि। हम चारि भाए बहिन छी तँए ने दोसरपर ओंगठल छी। मुदा जे असकरे अछि, ओ केना माए-बापक पार-घाट लगबैत अछि। किछु सोचिते छल कि नव उत्साह मनमे जगल। नव उत्साह जगिते नजरि पाछू मुँहे ससरल। चारु भाए-बहिनमे माए सभसँ बेसी ओकरे मानैत छलि आ ओकर सेबो केलक। कारणो छलैक जे बच्चेसँ ओ रोगा गेल छलि। मुदा आश्चर्यक बात तँ ई जे जेकरा माए सभसँ बेसी सेवा केलक वएह सभसँ पहिने बिसरि रहलि अछि।
गोसाँइ डूबैत-डूबैत मामो आ दुनू बहिन-बहिनोइ पहुँचि गेलखिन।
अबिते डॉ. सुधीर -छोट बहिनोइ- आला लगा सासु माएकेँ देखि कहलखिन- “भैया, माए बँचतीह नहि। मुदा मरबो दस दिनक बादे करतीह। तँए अखन ओते घबड़ेबाक बात नहि अछि। अखन हम जाइ छी, मुदा बहिन डॉ. सुनिता रहतीह। ओना हमहूँ दू-दिन तीन-िदनपर अबैत रहब।”
डॉ. सुधीरक बात सुनि सभकेँ क्षणिक संतोष भेलनि। मामा कहलखिन- “भागिन, ओना हम केकरो छींटा-कस्सी नहि करैत छियनि मुदा अपन अनुभवक हिसाबे कहैत छिअह जे भरि दिन तँ स्त्रीगण सभ मुस्तैज रहथुन मुदा रातिमे नहि। ओना हमरो गाम बहुत दूर नहिये अछि। अखन तँ धड़फड़ाइले चलि एलौं। तँए अखन जाइ छी। काल्हिसँ साँझू पहरकेँ एबह आ भोर कऽ चलि जेबह। भरि राति दुनू माम-भगिन गप-सप्प करैत ओगरि लेब।”
दुनू बहिनोइयो आ मामो चलि गेलखिन।
“आइ सातम दिन माएकेँ अन्न छोड़ब भऽ गेलनि। दू-चारि चम्मच पानि आ दू-चारि चम्मच दूध, मात्र अधार रहि गेल छन्हि।” -आंगनसँ दरवज्जापर आबि रागिनी पतिकेँ कहलखिन।
पत्नीक बात सुनि राधेश्याम मने-मन सोचए लगलाह। मनमे उठलनि चारु भाए-बहिनक पारिवारिक जिनगी। कतेक आशासँ दुनू गोटे माए-पिता हमरा चारु भाए-बहिनकेँ पोसि-पालि, पढ़ा-लिखा, बिआह-दुरागमन करा परिवार ठाढ़ कऽ देलनि। जहिना गौरी जेठ बहिन एम.ए. पास अछि। तहिना एम.ए. पास बहिनोइयो छथि। हाई स्कूलमे बहिन नोकरी करैत अछि तँ कौलेजमे बहिनोइ। परिवारक प्रतिष्ठा, समाजोमे बढ़वे केलनि जे कमलनि नहि। तहिना छोटकियो बहिन अछि। बहीनो डॉक्टर आ बहिनोइयो डॉक्टर। तहिना तँ पिताजी मझिलियो बहिनकेँ केलनि। दुनू परानी इंजीनियर। बम्बइमे दुनू गोटे नोकरी करैत अिछ।
जहिना तीनू बहिन पढ़ल-लिखल अछि तहिना बहिनोइयो छथि। अजीव नजरि पितोजीक छलनि। मनुष्यक पारखी। तँए ने बहिनक बिआह समतुल्य बहिनोइक संग केलनि। एक माए-बापक तीनू बेटी, पढ़ल-लिखल, एक परिवारमे पालल-पोसल गेलि, मुदा तीनूक विचारमे एते अंतर केना अबि गेलै। ऐ प्रश्नक जबाव राधेश्यामकेँ बुझैमे अयबै नहि करनि। मन घोर-घोर होइत। एक दिस माइक अंतिम अवस्थापर नजरि तँ दोसर दिस मझिली बहिनक व्यवहारपर।
विचारक दुनियाँमे राधेश्याम औनाए लगलाह। प्रश्नक जबाब भेटिबे ने करनि। अपन परिवारपर सँ नजरि हटा बहिन सबहक परिवार दिस नजरि दौड़ौलनि।
गौरीक ससुर उमाकान्त हाई स्कूलक शिक्षक रहथिन। अपने बी.ए. पास मुदा पत्नी साफे पढ़ल-लिखल नहि। नाओं-गाओं लिखल नहि अबनि। ओना पिता पंडित रहथिन। मुदा बेटी कऽ परिवार चलबैक लूरिकेँ बेसी महत्व देथिन। जइसँ कुशल गृहिणी तँ बनि जाएत, मुदा ने चिट्ठी-पुरजी पढ़ल होइछै आ ने लिखल। ओना जरुरतो नहि रहै। किऐक तँ ने पति-पत्नीक बीच चिट्ठी-पुरजीक जरुरत आ ने कुटुम्ब-परिवारक संग। मुदा दुनू परानी उमाकान्त आ सरिताक बीच असीम सिनेह। मास्टर सहाएबकेँ अपन बाल-बच्चासँ लऽ कऽ विद्यालयक बच्चा सभकेँ पढ़बै-लिखबैक मात्र चिन्ता। जहि पाछू भरि दिन लगलो रहथि। जखन कि पत्नी सरिता परिवारक सभ काज सम्हारैत। एखनुका जकाँ लोकक जिनगियो फल्लर नहि, समटल रहै। गौरीक परिवारपर सँ नजरि हटा राधेश्याम छोटकी बहिन डॉ. सुनिताक परिवारपर देलनि। जहिना बहिन डॉक्टरी पढ़ने तहिना बहिनोइयो। जोड़ो बढ़ियाँ। सुनिताक ससुर वैद्य रहथिन। जड़ी-बुट्टीक नीक जानकार। जहिना जड़ी-बुट्टीक जानकार तहिना रोगो चिन्हैक। जइसँ समाजमे प्रतिष्ठो नीक आ जिनगियो नीक जकाँ चलनि। तँए अपन चिकित्साक वंशकेँ जीवित रखैक दुआरे बेटाकेँ डॉक्टरी पढ़ौलनि। पत्नियो तेहने। अंगनाक काज सम्हारि, बाध-बोनसँ जड़िओ-बुट्टी अनैत आ खरलमे कुटबो करैत रहथि। दवाइ वैद्यजी अपने बनाबथि किऐक तँ मात्राक बोध गृहिणीकेँ नहि रहनि। छोटकी बहिनक परिवारपर सँ नजरि हटा मझिली बहिनक परिवारपर देलनि। रीताक ससुर मलेटरिक इंजीनियरिंग विभागमे हेल्परक नोकरी करैत। अपनहि विचारसँ मलेटरिऐक बेटीसँ विआहो -लभ-मैरिज- केने। मलेटरिक नोकरी, तँए पाइयो आ रुआबो। हाथमे सदिखन हथियार तँए मनो सनकल। मुदा बेटा-बेटीकेँ नीक जकाँ पढ़ौलनि। जहिना रीता इंजीनियरिंग पढ़ने तहिना घरोबला। दुनू बम्बइक कारखानामे नोकरी करैत। कमाइयो नीक खरचो नीक, तहिना मनक उड़ानो नीक। एकाएक राधेश्यामक मनमे उठल जे आब तँ माइयक अंतिमे समए छी तँए एक बेरि रीताकेँ फेरि फोन कऽ कऽ जानकारी दऽ दिअए। मोवाइल उठा रीताक नम्वर लगौलनि। रिंग भेल बाजलि- “हेलो, हम राधेश्याम।”
“हेलो, भैया। अखन हम स्टाफ सबहक संग काजमे व्यस्त छी।”
रीताक जबाव सुनि राधेश्याम सन्न रहि गेलाह। रातिक दस बजैत। इजोरियाक सप्तमी अन्हार-इजोतक बीच घमासान लड़ाइ छिड़ल। किछु पहिने जहि चन्द्रमाक ज्योति अन्हारपर शासन करैत, वएह चन्द्रमा पछड़ि रहल अछि। तेज गतिसँ अन्हार आगू बढ़ि रहल अछि। तइ बीच छोटकी बहिन डॉ. सुनीता आंगनसँ आबि भाय राधेश्यामकेँ कहलक- “भैया, हम तँ भगवान नहि छी, मुदा माइयक दशा जहि तेजीसँ बिगड़ि रहल छन्हि, तहिसँ अनुमान करैत छी जे काल्हि साँझ धरि परान छुटि जेतनि।”
एक दिस माइक अंतिम दशा आ दोसर दिस रीताक बिचारक बीच राधेश्यामक धैर्यक सीमा डगमग करए लगलनि। विचित्र स्थिति। जिनगीक तीनिबट्टीपर
बौआए लगलाह। तीनिबट्टीक तीनू रस्ता तीनि दिस जाइत। एक रास्ता देवमंदिर दिस जाइत तँ दोसर दानवक काल-कोठरी दिस। बीचक रास्तापर राधेश्याम ठाढ़। एकाएक निर्णय करैत राधेश्याम बहिन सुनिताकेँ कहलखिन- “कने गौरियो कऽ बजाबह।”
बौआए लगलाह। तीनिबट्टीक तीनू रस्ता तीनि दिस जाइत। एक रास्ता देवमंदिर दिस जाइत तँ दोसर दानवक काल-कोठरी दिस। बीचक रास्तापर राधेश्याम ठाढ़। एकाएक निर्णय करैत राधेश्याम बहिन सुनिताकेँ कहलखिन- “कने गौरियो कऽ बजाबह।”
आंगन जा सुनिता गौरीकेँ बजौने आएल। दुनू बहिनक बीच राधेश्याम बजलाह- “बहिन, जहिना हमर बहिन रीता तहिना तँ तोड़़ो सबहक छिअह। तेँ, तोहूँ सभ एक बेरि फोन लगा माइक जानकारी दऽ दहक। हम निर्णय कऽ लेलौं जे जहिना ऐ दशामे माइक रहनौं, ओकरा अपन धिया-पुतासँ अधिक नहि सुझैत छैक तहिना हमहूँ ओकरा भरोसे नहि जीबैत छी। तेँ जँ माए के जीवितमे नहि आओत तँ मुइलाक बाद नहो-केश कटबैक जानकारी नहि देबइ। हमरा-ओकरा बीच ओतबे काल धरि संबंध अछि जते काल माइक प्राण बँचल छैक। कहलो गेल छैक “भाए-बहिन महींसक सींग, जखने जनमल तखने भिन्न।” मन तँ होइत अछि जे भने ओ अखन स्टाफ सबहक बीच अछि, तेँ एखने सभ बात कहि दियै। मुदा कहनौं तँ किछु भेटत नहि, तेँ छोड़ि दैत छियै।”
जहिना अकासमे उड़ैत चिड़ैकेँ वंश रहितौं परिवार नहि होइ छै तहिना जँ मनुक्खोक होइ तँ अनेरे भगवान किऐक बुधि-विवेक दइ छथिन। किऐक नहि मनुक्खोकेँ चिड़ैइये-चुनमुनी आ कि चरिटंगा जानवरेक जिनगी जीबए देलखिन।” बजैत-बजैत राधेश्यामोक आ दुनू बहिनयोक करेज फाटए लगलनि। आँखिसँ नोर टघरए लगलनि। भाए-बहिनक टूटैत संबंधसँ सभ अचंभित हुअए लगलथि। सबहक हृदयमे रीता नचए लगलनि। बच्चासँ बिआह धरिक रीताक जिनगी सबहक आँखिमे सटि गेलनि। एक दिस रीता बम्बइक घोड़दौड़ जिनगीक प्रतियोगितामे आगू बढ़ए चाहैत छलि तँ दोसर दिस देवालमे टांगल फोटो जकाँ सबहक हृदयमे चुहुट कऽ पकड़ने। जहिना बाँसक झोंझसँ बाँस काटि निकालैमे कड़चीक ओझरी लगैत तहिना धिया-पुताक ओझरीमे रीता।
“तीनू ननदि-भौजाइ गौरि, सुनिता आ रागिनी माए लग बैसि मने-मन सोचए लगलीह। कियो-केकरो टोकैत नहि। तीनू गुमसुम। सिर्फ आँखि नाचि-नाचि एक-दोसरपर जाइत। मुदा मन श्वेतवाण रामेश्वरम् जकाँ। एक दिस जिनगी रूपी भूमि स्थल जकाँ विशाल भूभाग देखैत तँ दोसर दिस मृत्यु रूपी अथाह समुद्र। यएह थिक जिनगी आ जिनगीक खेल। जहि पाछू पड़ि लोक आत्माकेँ बलि चढ़वैत। तइ बीच माए बाजलि- “रीता.....।” रीताक नाम सुनि तीनूक हृदयमे ऐहेन धक्का लगलनि जइसँ तीनू तिलमिला गेलीह।
रातिक एगारह बजैत। गामक सभ सूति रहल। इजोरियो डुबैपर। झल-अन्हार। दलानक आगूमे, कुरसीपर बैसि राधेश्याम आँखि मूनि अपन वंशक संबंधमे सोचैत रहथि। मनमे अएलनि जे आइ सप्तमीक चान डुबि रहल अछि, अन्हार पसरि रहल अछि, मुदा कि कल्हुका चान आइसँ कम ज्योतिक होएत? की अगिला ज्योति पैछला अन्हारक अनुभव नहि करत? सभ दिनसँ अन्हार-इजोतक बीच संघर्ष होइत आएल अछि आ होइत रहत। फेरि मनमे उठलनि जे आजुक राति हमरा लेल ओहन राति अछि जे भरिसक माइक जिनगीक अंतिम राति हएत। जनिका संग हजारो राति बीतल ओइपर विराम लगि रहल अछि। विचारक दुनियाँमे उगैत-डूबैत राधेश्याम। तहिकाल शबाना पोतीक संग पहुँचलीह। दलान-आंगनक बीच रास्तापर दुनू गोटे चुपचाप ठाढ़ि। दुनू डेराएल। राधेश्याम आँखि मुनने तेँ नहि देखैत। परोपट्टामे हिन्दु-मुसलमानक बीच तना-तनी। जहि डरसँ शबाना दिनकेँ नहि आबि अन्हारमे आएल। किऐक तँ सरोजनीक सिनेह खींचि कऽ लऽ अनलकै। रेहना शबानाकेँ कहलक- “दादी, ऐ ठीन किअए ठाढ़ छीही, अंगना चल ने?”
रेहनाक अवाज सुनिते राधेश्याम आँखि तकलनि तँ दुनू गोटेकेँ ठाढ़ देखलनि। पुछलथि- “के?”
शबाना बाजलि- “बेटा, राधे।”
“मौसी।”
“हँ।”
एत्ती राति कऽ किऐक अलेहेँ?”
“बौआ, से तू नै बुझै छहक जे गाम-गाममे केहेन आगि लागि रहल छैक। पाँचम दिन सुनलौं जे बहिन बड़ जोड़ अस्सक छथि। जखने सुनलौं तखने मन भेल जे जाइ। मुदा की करितौं? मन छटपटाइ छलए। बेटाकेँ पुछलियै तँ कहलक जे से तू नै देखै छीही रस्ता-बाटमे इज्जत-आवरुक लुटि भऽ रहल अछि। मार-काट भऽ रहल अछि। ऐहन स्थितिमे केना जेमए। मुदा मन नै मानलक। जिनगी भरि दुनू बहिन संगे रहलौं, आइ बेचारी मरि रहल अछि तँ मुँहो नै देखब? जी-जाँति पोतीकेँ संग केने एलौं।”
कुरसीपर सँ उठि राधेश्याम शबानाक बाँहि पकड़ि आंगन दिस बढ़ैत बहिनकेँ कहलखिन- “मौसी एलखुन। पएर धोइले पानि दहुन।”
राधेश्यामक बात सुनि दुनू बहिनियो -गौरी आ सुनिता- आ रागिनियो घरसँ निकलि आंगन आइलि। गौरी बजलीह- “मौसी, शबाना मौसी!”
शबाना बजलीह- “हँ।”
दुनू गोटे -शबानो आ रेहनो- पएर धोए सोझे बहिन सरोजनी लग पहुँचि दुनू पएर पकड़ि कानए लगलीह। कनैत देखि सरोजनी पुछलखिन- “कनै किअए छेँ। हम कि कोनो आइये मरब? एत्ती रातिकेँ किअए एलैहेँ?”
शबाना बाजलि- “बहिन, रस्ता-पेरा बन्न अछि। दू बर्खसँ भौरियो-बट्टा -घुमि-घुमि बेचनाइ- बन्न भऽ गेल। जखनसँ अहाँ दऽ सुनलौं, तखैनसँ मनमे उड़ी-बीड़ी लगि गेल तेँ दिन-देखार नै आबि चोरा कऽ अखन ऐलौंहेँ।”
सरोजनी बहुत कठीनसँ बाजलि- “धिया-पुता नीके छौ कीने?”
शबाना कहलकनि- “शरीरसँ तँ सब नीके अछि, मुदा कारबार बन्न भऽ गेल अछि।”
“गामो दिस गेल छलेँ?”
“नै। कन्ना जाएब....। तेसर सालक बाढ़िमे अहूँक गाम कटि कऽ कमला पेटमे चलि गेल आ हमरो गाम कोसीमे। आब सुने छी जे हमरो गाम भरनापर बसल हेँ आ अहूँक गाम कमलाक पछबरिया छहरक पछबरिया बाधमे। घनश्यामपुर तक तँ रस्ता छइहो मुदा ओइसँ आगू रस्ते सबपर मोइन फोड़ि देने अछि। पौरुकाँ जे जाइत रही तँ लगमा लगमे डुमए लगलौं।”
सरोजनी गौरीकेँ इशारासँ कहलक- “दाइ, बड़ राति भेलइ। मौसीकेँ खाइले दहक।”
शबाना बाजलि- “बहिन, पहिने हम कना खाएब? पहिने बौआ राधेश्यामकेँ खुआ दियौ। खा कऽ सूति रहत। हम भरि राति बहिनसँ गप-सप्प करब। बहुत दिनक गप्प पछुआइल अछि।”
शबानाक बात सुनि राधेश्याम मने-मन सोचए लगल जे दुनियाँमे बहिनिक कमी नहि अछि। लोक अनेरे अप्पन आ बीरान बुझैत अछि। ई सभ मनक खेल छिअए। हँसी-खुशीसँ जीवन बितबैमे जे संग रहए, वएह अप्पन। शवानाकेँ कहलक- “मौसी, माए तँ ने सिर्फ हमरे माए छी आ ने अहींक बहिन। सबहक अप्पन-अप्पन छिअए, तेँ कियो अप्पन करत की ने?”
पूबरिये घरक ओसारपर राधेश्याम सूतल। बाकी सभ पूबरिया घरमे बैसि गप-सप्प करए लगलीह। गौरी पुछलनि- “मौसी, अहाँ दुनू बहिन तँ दू गामक छिअए। दुनू गोरेमे चीन्हा-परिचए कहिया भेलि?”
शबाना बाजनि- “जइहेसँ ज्ञान-परान भेलि, तेहियेसँ अछि। हमरा बाप आ तोरा नाना कऽ दोसतिआरै रहनि। कोस भरि पूब हमर गाम झगड़ुआ अछि आ कोस भरि पछिम बहिनिक। अखन तँ दुनू गाम उपटि कऽ दोसर ठीन बसल अछि। मुदा पहिने बड़ सुन्दर दुनू गाम छलै।
गौरी बाजलि- “मौसी, हम तँ बच्चेमे, बहुत दिन पहिने गेल रही। तइ दिनमे तँ बड़ सुन्दर गाम रहए।”
शबाना बजलीह- “हँ, से तँ रहबे करए। मुदा आब देखवहक तँ बिसबासे ने हेतह जे यएह गाम छिअए। हँ, तँ कहै छेलिहह, काकाकेँ बहुत खेत-पथार रहनि। चारि जोड़ा बड़द खुट्टापर, चारि-पाँचटा महीसियो रहनि। मुदा हमरा बापकेँ खेत-पथार नै रहए। गामेमे खादी-भंडार रहए। सौंसे गामक लोक चरखोे चलबै आ कपड़ो बीनै। सभसँ नीक कारीगर रहए हमर बाप। घरक सभ कियो सुतो काटी आ कपड़ो बनबी। सलगा, चद्देरि, गमछी आ धोती बीनैमे हमरा बापक हाथ पकड़िनिहार कियो नहि। बहिनक गामक सभ हमरे बापसँ कपड़ा कीनए। सौंसे गामसँ अपेछा रहए। पाँचे-सात वर्खक रही तहियेसँ बहिनक ऐठाम ऐ ठीन जेबो करियै आ खेबो करियै।”
शबानाक बात सुनि गौरीकेँ अचरज लगलै। मने-मन सोचए लगली जे एक तँ गरीब तहूमे मुसलमान। तइ बीच दोस्ती। मुस्की दैत रागिनी बाजलि- “कोन पुरना खिस्सा मौसी जोति देलखिन। ई कहथु जे दुनू बहिनक बिआह एक्के दिन भेलनि?”
शबाना बाजलि- “धूर्र कनियाँ! अहाँ की बजै छी। हमरासँ बहिन दू-तीन बरख जेठ छथि। बहिनक बिआहसँ दू वर्ख पाछू कऽ हमर बिआह भेल। कक्का हमरा बापकेँ कहलखिन जे पूबरिया आ दछिनबरिया इलाका कोशिकन्हा भऽ गेल तेँ आब कथा-कुटुमैती उत्तरेभर करब नीक हएत।”
कन्ने गुम रहि, शबाना बाजलि- “बेटी, कपारक दोख भेल। आब अपनो बुझै छी जे नैहरक काजक जे महौत छेलै से ऐ काज –-भौरीक- नै अछि। मुदा की करितियै?
ऐ ठीम उ काज अछिये नहि। ने खादी-भंडार छै आ ने कारोवार अछि।”
मुस्की दैत रागिनी बाजलि- “मौसी, अपना बिआहमे तँ हम कनियेटा रही। सभ गप मनो ने अछि। हिनका तँ मन हेतनि, बिआहमे झगड़ा किअए भेल रहए?”
कने काल गुम रहि शबाना ठाहाका मारि हँसि, बाजलि- “अहाँक बावू बड़ मखौलिया रहथि। हँसी-चौलमे केकरो नइ जीतए देथिन। घरदेखीमे एलथि। हम दुनू बहिन खूब छकौलिएनि। पीढ़ी तरमे खपटा, झुटका बैसैले आ रुइयाँ तरि कऽ खाइले सेहो देलिएनि। खा कऽ जहाँ उठलाह कि एक डोल करिक्का रंग कपारपर उझलि देलिएनि। मुदा हुनका लिए धनि सन। तहिना बरिआतीमे ओहो छकौलकनि। सबहक धोतीमे चारि-पाँच दिनक सड़लाहा खैर लगा देलकनि। पहिने तँ बरिआती सभ अपनमे रक्का-टोकी केलक। मुदा जखन भाँज लगलै जे घरवारी सभकेँ सड़लाहा खइर लगा देलक। तखन बरिआतियो सभ टुटल। मुदा कहे-कही भऽ कऽ रहि गेलइ। मारि-पीटि नहि भैल।” कहि हँसै लागलि। सभ हँसल।
राधेश्याम ओसारपर सूतल रहथि। मुदा एक्को बेरि आँखि बन्न नहि भेलनि। किऐक तँ मनमे शंका होइत जे अनचोकेमे ने माए मरि जाए। खिस्से-पिहानीमे राति कटि गेल।
भोर होइते शबाना राधेश्यामकेँ कहलक- “बौआ, अपन मन अछि जे आब बहिनकेँ एक काठी चढ़ाइये कऽ जाएब। मुदा गामे-गाम जे आगि लगल देखै छिअए तइसँ डर होइए।”
राधेश्याम- “मौसी, ऐठाम कियो किछु नहि बिगाड़ि सकैत छओ। जहिया तक तोरा रहैक मन होउ, निर्भीकसँ रह।”
शबाना बाजलि- “बौआ, मन होइए जे बहिनक सभ नुआ-बिस्तर हम खीचि दिअए। फेरि ई दिन कहिया भेटत”
राधेश्याम- “दुनू बहिनक बीच हम की कहबौ। जे मन फुड़ौ से कर।”इम्हर आब राधेश्यामक माए सरोजनीक टनगर बोलो मद्धिम भेल जा रहल छलनि।
Subscribe to: Post Comments (Atom)


text:
नई दिल्ली। भूमिहीन आ बेघर लोग क आन्दोलन आखिरकार सफल भेल, इंदिरा आवास क राशि क बढ़ा कए 70 हज़ार कए देल गेल छल। गुरु दिन प्रधानमंत्री मनमोहन सिंह क अध्यक्षता मे भेल मंत्रिमंडल क बैठक मे इ फैसला लेल गेल। आब एहि योजना क तहत भेटय बला वित्तीय राशि क बढ़ा कए 45 हज़ार टका से 70 हज़ार कए देल गेल छल। ओतहि नक्सल प्रभावित क्षेत्र आ पर्वतीय राज्य मे इ मदद 48,500 से बढ़ा कए 75 हज़ार कए देल गेल छल। संगे भूमिहीन लाभार्थी क लेल जाही जगह पर आवास बनाएल जाएत तकरा किनय बला राशि सेहो दुगुना कए देल गेल छल। पहिने एहि लेल जतेs 10 हज़ार टका प्रति आवास भेटैत छल ओतहि आब 20 हज़ार टका देल जाएत। हरेक आवास मे शौचालय बनेबाक लेल सेहो 9 हज़ार टका अलग से देल जाएत।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
Monday, April 9, 2012
हेमचन्द्र झा - बाट
रामाक बी.ए. (आनर्स)क परीक्षा खतम भऽ गेल रहैक। बिनु समए गमौने ओ तुरंत आगूक प्रतियोगिताक परीक्षा समएक तैयारीमे जूटि जाई चाहैत छल। ऑनर्समे नाम लिखबितहि प्रतियोगिता परीक्षा सभक तैयारीमे लागि गेल रहता ओ। एक दूबेर बैंकक आ कर्मचारी चयन आयोगक लिपिक श्रेणी परीक्षामे बैसियो चुकल छल। आ तेँ प्रश्नक पत्र सभक हाँज भाँज छलैक। संगहि पहिनेसँ विभिन्नी पत्र-पत्रिका पढ़बाक कारणे हिम्मरत कने खूजि गेल छलैक। हिम्मपत केने छल जे यदि ढंगसँ एक-डेढ़ साल प्रतियोगिता परीक्षा सभक तैयारी कयल जाय, तँ कोनो ने कोनो लिपिकीय परीक्षामे उत्तीर्ण भेल जा सकैत अछि। तेँ अपन पहिल लक्ष्य जँ लिपिकीय परीक्षा रखने छल आ बादमे किछु आर।
तथापि शुरूआत कतऽ कयल जाए तेकर बाट नै देखाई छलैक। गामपरसँ परीक्षाक तैयारी असंभव छलैक, कारण एहिठाम एक तँ पत्र-पत्रिका भेटब मोशकिल छलैक, दोसर परीक्षा सभक फाँमौ भेटब दुर्लभ छलैक। आ तेँ कतौ बाहर रहब आनिवार्य छलैक। ओकर दोस्तो -महीम सभ सही प्रकरममे लागल छलैक। तथापि ओकर सभक लक्ष्या ‘पटनामे रहि तैयारी करक छलैक, परन्तुर दोस्तै महीमसँ रामाक स्थिति किछु भिन्न छलैक।
रामाक बाबूजी महेश बाबू पकिया गृहस्थ। बाप-पुरुषाक देल ९-१० बीघा जमीनक बलपर अो महेश बाबू अपन तीनू बेटाकेँ बी.ए. करौने छलाह। दुनू जेठ बेटा बाहर छलनि आ अपन पाएरपर ठाढ़ हेबाक उपक्रममे लागल छलनि। सभसँ छोट छलनि रामा। ओहो बी.ए. ऑनर्स कऽ चुकल छल। एहिबीच दूटा कनेदानो केने छलाह। एहि सभ द्वारे महेश बाबूक आर्थिक दशा नीक नहि छलैन। रामा एकरा अनुभव करैत छल आ तेँ बाबूसँ आगूक पढ़ाइक वास्तेआ पाई मंगबाक ओ हिम्मलत नहि कऽ पाबि रहल छल।
ऑनर्स परीक्षाक तुरंत बाद प्रतियोगिताक क्षेत्रमे भीड़बाक लक्ष्य् पहिनेसँ बनने छल। दुर्गापूजामे बड़का भैया लग एहि संबंधमे प्रस्ताव रखलक, परंतु आश्वाहसनक बात तँ दूर ओ कहलनि जे एहि प्रतियोगिता परीक्षासँ किछु ने होएत, कतौ नोकरीक जोगार करू। संभवतः- बड़का भैयाक अपन व्यतक्तिगत अनुभव रहनि। कारण ओहो एहि तैयारी सभमे दु तीन साल गमौने छलाह आ कतहु नहि चयन हेबाक स्थितिमे अंततः प्राईवेट कंपनीमे कलकत्तामे नोकरी पकड़ने छलाह। मझिला भैया बी.कॉम. केलाक बाद 5–6 महीना पहिने पूर्णत: स्थिरो ने भेल छलाह।
एहन स्थितिमे बड़का भैयासँ मददिक आशा केनाई व्यतर्थ छल। आब एक्केटा रास्ताँ छल जे कोनो शहरमे रहि ट्यूशन करए आ अपना बलबूतापर प्रतियोगिता सभक तैयारी करए। एहि लेल रामा तैयारो छल, परंतु शुरूआत कतऽ करए से नहि फुराईत छलैक। इंतजार छलैक फगुआक, जाहिमे ओकर मसिऔत भाए आबएबला छलथिन। ओकर मसिऔत पटने रहैत छलाह आ संजोगसँ ट्यूशन आछि सेहो करैत छलाह। फगुआमे मसिऔत भाय रमणजी गाम एलखिन। फगुआ प्राते रामा हुनका लग पहुँचल आ अपन सभटा समस्या रखलक। रमण जी पूर्ण सहायताक आश्वाासन देलखिन आ कहलखिन जे हम पुन: मईमे गाम अबैत छी तँ हमरा संग पटना चलब। तथापि ओ कहथिन्हि “पटनामे रहनाई। खेनाईक खर्चेटा बेसी छैक तेँ ओतए बेसी ट्यूशन करए पड़त। लिपिकीय परीक्षाक तैयारीक लेल पटना रहब आवश्य।क नहि छैक। एकर तैयारी मधुबनीमे रहिकेँ सेहो कएल जा सकैत छैक। तथापि अहाँ फेरसँ सोचि लिअ आ मईमे हमरा संग चलू”।
मसिऔतक उक्तू सुझाव रामाकेँ ठीक लगलैक। मधुबनी रहि गामोक संपर्कमे रहि सकैत छल आ जरूरत पड़लापर गामो आबि सकैत छल आ पटनासँ गाम अवैमे पर्याप्त समए आ पाई लगैत छलैक। संगहि अपन दुनू भाँइक बाहर रहने आ स्वयं पटना रहिने बाबूजी सेहो एसगर भक् जेताह, ई सभ सोचि ओ अपन पटना रहबाक प्रोग्रामपर फेरसँ सोचए लागल। तथापि पटना नहि रहत, तँ कतए रहत ? ई प्रश्न् एखन धरि अनुत्तरित छल।
एही ऊहापोहमे अप्रैलक महीना लगिचा गेलैक। मईक अंत धरि पटना जएबाक छैक रामाकेँ आ मधुबनीमे शुरूआत करक छैक। ऑनर्सक दौरान मधुबनीमे रहि चुकल छल तेँ सभटा देखल सुनल छलैक। बस समस्या छलैक जे शुरूआतमे कमसँ कम एकोटा ट्यूशन भेटि जाईत तँ नीक रहैत। बादमे आसे ट्यूशन भेटि जयबाक संभावना रहैत छैक। ट्यूशन मात्र अपन गुजर-बसर जोग करए चाहैत छल। मेसमे खयबाक पक्षमे छल ताकि भानस भात बनेबाक समए बचि जाए। ट्यूशन करैत अध्ययन जारी रखनाई कने कठिनाइ अवस्सन छलैक तथापि दोसर कोनो उपाईयो तँ नहि छलैक।
एही सभ उधेर-बुनमे एक दिन दलानपर बैसल छल कि तखने मंगनूकेँ अबैत देखलक। मंगनू ओकरे गामक एकटा छात्र छल आ एखन मधुबनीमे बी.एस.सी.मे पढ़ि रहल छल। मंगनू रामासँ तीन-चारि साल जूनियर छलैक आ मैट्रिक परीक्षाक समएमे रामा ओकरा पर्याप्तढ़ मददि कएने छलैक। से मंगनू रामाकेँ दलानपर खाली बैसल देखि ओतए आयल। कुशल मंगल भेलैक आ फेर शुरू भऽ गेलैक पढ़ाई-लिखाईक मुद्दा। रामा सविस्तार मंगनूकेँ अपन गप्प बतेलक। पटना जएबाक संबंधमे मसिऔत भाएक विचार सेहो बतेलक आ अपन प्रतियोगिता परीक्षाक तैयारीक शुरूआत मधुबनी या दरभंगासँ करक अपन मंशा प्रकट केलक।
मंगनू मैट्रिकक समयमे रामा द्वारा कएल गेल मददिकेँ बिसरल नहि छल। ओ प्रकटत: बाजल- “हम बी.एस.सी.मे पढ़ैत मधुबनीमे ट्यूशन करैत छी आ एतबा आमदनी भऽ जाईत अछि जे बाबूजीसँ हरदम नहि माँगय पड़ैत अछि। अहाँ तँ हमरा पढ़ेने-लिखने छी। जँ हम ट्यूशनसँ अर्जितकेँ सकैत छी तँ अहाँ किएक ने कऽ सकैत छी। अहाँ शीघ्रे मधुबनी आऊ आ अपन शुरूआत करू। हम करब अहाँक लेल ट्यूशनक जोगार”।
असमंजसक स्थितिसँ दू-तीन महीनासँ गुजरवला रामाकेँ जेना एकाएक अपन बाट भेटि गेलैक। ओ तुरंत अपन सहमति देलक। लगेमे रामाक बाबू बैसल छलथिन। दुनू गोटाक गप्प सूनि ओ बजलाह, “जहन तों स्वायं ट्यूशनसँ आगूक पढ़ाई जारी राखए चाहैत छह तँ जा धरि तोँ पूरा ट्यूशन नहि पकड़बह, हम तोरा मददि करबह”।
बाबूजीक एहि बातसँ रामाकेँ आर सम्बरल भेटलैक। ओ शीघ्रे मधुबनी गेल, डेरा डंटाक भाँज-पता लगेलक आ सभ सामान लऽ कऽ मधुबनी पहुँचि गेल। मंगनू ओकरा तुरंत ट्यूशन तँ नहि दे सकलैक, तथापि कहलकै जे अहाँ पहिने एकटा पब्लिक स्कूओल पकड़ू। ट्यूशन अनेरे भेटि जाएत। रामा एक-दू दिनक भीतर एकटा पब्लिक स्कू्ल पकड़लक। शीघ्रे ट्यूशनो भेटि गेलैक। शुरूआत नीके जना भऽ गेलैक।
ता कर्मचारी चयन आयोगक लिपिकीय परीक्षाक लिखित भागमे पहिले चांसमे सफलता भेटि गेलैक। ओकर खुशीक ठिकाना नहि रहलैक। सभटा खबरि ओ गाम आ भैया सभकेँ कएलक। ओकर बड़का भैया पहिने चांसमे भेटल ओकर सफलतासँ प्रभावित भेलाह आ पाई-कौड़ीक मदति देब शुरू केलनि। फेर की छल रामाक आगू बाट अनायासे खूजैत चलि गेल।
Posted by Gajendra at 8:25 AM
Labels: हेमचन्द्र झा
Subscribe to: Post Comments (Atom)


text:
रामअधिन सम्भव -अपन मिथिला/साउन ,२८ /"मातृभाषाक जगेर्णा हमरासभहक प्रेरणा" मूल नाराके संग बिगत २३ माससँ निरन्तर रुपमे आयोजना होति आबि रहल मैथिली काव्य-सन्ध्या अन्तर्गतके कार्यक्रम #साँझक_चौपाड़ि_पर एहिबेर नेपालसँ आएल विशेष अतिथि I तथा रंगकर्मी श्री कमल मण्डल जी, तहिना भारत दिससँ आएल मैथिलप्रेमी श्री अजित झा जीक संग विशेष भेटघाट संग काव्य बैसार काल्हुँ मिति 2017/ 08/ 11 तारीख शुक्र दिन एसियन टाँउन सनैयाँ प्लाजामे बहुत उत्साहपुर्ण रुपसँ समापन भेल ।
धरफरमे आयोजना भेल एहि काव्य बैसार तथा अतिथि भेटघाट कार्यक्रममे अतिथी अजित झा जी बहुत तरहक अपन मैथिली अनुभव सभ सुनौने छलाह आ संगे ओ एत दुर देशमे माटिपानि पर समर्पित मैथिली भाषाक' सर्जक सभके भेट अधिक खुशी भेल भाव प्रकट कैने छलाह । तेहने कनीक कार्य व्यस्तताक कारणे अबेरसँ पुगल रंगकर्मी तथा संगितकार कमल मणडल जी सेहो कतारक' जमीन पर मैथिली कवि तथा सर्जक सभ संग भेट बहुत प्रसन्न भेल छलाह ।
चौपाडि पर कवि अब्दुर रज्जाक, कवि बेचन महतो, कवि बिन्देश्वर ठाकुर,राम अधिन सम्भव, राम सोगारथ यादव, दिनेश कुमार राम, बिरेन्द्र कुमार सिंह,पंकज यादव, बिश्व बन्धु जी, लाले महतो, अजित झा लगायतके सर्जक सभ अपन कविता,कता, गीत तथा गजल सभ परोसने छएल।
ज'त समाज सेवी रबिन्द्र उदासी , हेल्प मधेसी सेवक प्रदीप ठाकुर , इन्जिनियर तथा हेल्प मधेसीक सेवक वीरेन्द्र कुमार साह,सिरहा सेवा समाज तथा धानुक समाजके अध्यक्ष रामकुमार मण्डल,NCC कतारके केन्द्रीय सदस्य रामेश्वर मण्डल, समजसेवी कामेश्वर साह, हेल्प मधेशीक सेवक राम पुकार ठाकुर, देवेन्द्र ठाकुर लगायतके स्रोतासबहक सेहो उपस्थिति छल। काव्य बैसार पश्चात समाजसेवी रामकुमार मण्डल जी द्वारा धानुक आ लगायत समुच्चा आदिवासी केर पहिचान समेटल पोथी सेहो प्रदान केने छल।
निर्धारित समय पर सुरु भेल कार्यक्रम अबेर साँझ 7:30 बजे धरि चलल छेल। अबेर धरी चलल बैसारमे राम अधिन सम्भव जी समोसा, पकौडा संग पेप्सी आ पानिके जोगाड कैने छल। कतारक विभिन्न दुर सहरसँ अतेक गर्मीके प्रवाह नहि करि बैसारमे सहभागी भ' सफल करोनिहार सभ मैथिली प्रेमी धन्यवादके पात्र छैथ।
#रामअधिन_सम्भव
कल्याणपुर न.पा. डडौल-४
सिरहा , नेपाल
हाल: दोहा, कतार
:- एहि कार्यक्रम के विडियो अपन मिथिला पेज पर देख सके छिय


text:
लखीसराय । होलिका क दहन मिथिला मे भेल, मुदा ओहि समय होली रंग स नहि बल्कि सम्मतक छाउर स खलेबाक परंपरा छल। मुदा जखन होली मे रंग क प्रयोग शुरू भेल त मिथिला कए रंग मे लपेटबा लेल एकर उत्पादन शुरू भेल । ओना त बहुत दिन त रंग बाहर स अबैत रहल, मुदा रंग क शहर क नाम स मशहूर लखीसराय मे मुख्य रूप स रंगक व्यवसाय जमाउल गेल । आइ लखीसराय रंगहीन अछि। धीरे-धीरे एकर रंग फीका पडैत रहल अछि ।
लखीसराय कए रंग क शहर बनबाक इतिहास देखी त वर्ष 1937 मे चिरंजी लाल ड्रोलिया एहि शहर मे ड्रोलिया केमिकल कंपनी नामक फैक्ट्री क शुभारंभ केलथि, जाहि मे सेनूर क निर्माण कैल जाइत छल। लखीसराय क बनल सेनूर देश क अलावा नेपाल आ बांग्लादेश तक क हाट-बाजार मे जाइत छल । रंग क त्योहार होली स किछु मास पूर्व लखीसराय मे सिंदूर क संग-संग रंग अबीर आ गुलाल क निर्माण शुरू भ जाइत छल। रंग निर्माण लेल कच्चा माल मुंबई, पुणे, दिल्ली, जबलपुर आ अलवर स मंगाउल जाइत छल।
लखीसराय क रंग कारोबार एतबा फलल-फुलल जे ड्रोलिया क अलावा कईटा आओर कारखाना एहि शहर मे खुलल, मुदा मिथिला क कपार कही बा कालचक्र क फेर, आन कारोबार जेकां एहि कारोबार कए सेहो पहिने बिजली आ फेर खराब कानून व्यवस्था चौपट क देलक । 1980 क आसपास आधा स बेसी कारखाना क दुहारि पर ताला लटकि गेल छल। एखन वाणिज्य कर विभाग द्वारा निबंधित मात्र छहटा कारखाना अछि जाहि मे सेनूर क निर्माण होइत अछि।
कहियो होली क तीन मास पूर्व स लखीसराय क कारखाना अबीर आ गुलाल बनेबा मे जुटि जाइत छल। सेनूर वाणिज्य कर स मुक्त अछि जखन कि अबीर आ गुलाल पर पांच फीसदी बिक्री कर देय अछि। ओतहि रंगो पर 13 फीसदी वाणिज्य कर देय अछि, मुदा आइ एहि कारोबार कए खत्म भेला स रंग क व्यवसाय स सरकारी खजाना मे एक पाइ तक नहि पहुंचैत अछि।
वर्ष 1937 स एहि व्यवसाय स जुड़ल शहर क रजिस्टर्ड कारखाना मे भले भारी पैमाना पर रंग क निर्माण नहि भ रहल अछि, मुदा होली क मौसम मे किछु किछु रंग क उत्पादन भ जाइत अछि। होली स दुर्गा पूजा तक एहि ठाम कुल पांच करोड़ टकाका व्यवसाय करबा क गप कहल जाइत अछि । सवाल अछि आखिर मिथिला क उद्योग और मिथिला क औद्योगिक नगर क विकास आ ओकरा फेर स जीवंत करबा लेल कोनो प्रयास अगर नहि होएत त एक दिन इ उपमा मात्र इतिहास मे दर्ज भ जाएत जे रंगक शहर बेरंग भ गेल।
maithili news, mithila news, bihar news, latest bihar news, latest mithila news, latest maithili news, maithili newspaper, darbhanga, patna, दरभंगा, मिथिला, मिथिला समाचार, मैथिली समाचार, बिहार, मिथिला समाद, इ-समाद, इपेपर


text:
मस्जिद
मुसलमानसभ क इबादत गाह के मस्जिद कहल जाएत अछी। एकरा नमाज़ के लेल प्रयोग कएल जाएत अछी, मुसलमानसभ के प्रारंभिक काल मे मस्जिदे नबवी क विदेश से आवैं वाला ओफ़ोद से भेट आर चर्चा के लेल सेहो प्रयोग कएल गेल छल। मस्जिद से मुसलमानसभ क पहिल विश्वविद्यालय (विश्वविद्यालय) सेहो जन्म लेने अछी। एकर अलावा इस्लामी वास्तुकला सेहो मुख्य रूप सँ मस्जिदसभ से विकास भेल अछी।
विषय सूचीसभ
- १ मस्जिद क मतलब
- २ इतिहास
- ३ पहिल मस्जिद
- ४ एशिया क मस्जिदसभ (मसाजिद=बहुवचन)
- ५ अफ्रीका क मस्जिदसभ
- ६ यूरोप मे मस्जिदसभ
- ७ आधुनिक युग क मस्जिदसभ
- ८ प्रसिद्ध मस्जिदसभ
- ९ मस्जिदसभ क भूमिका
- १० धार्मिक भूमिका
- ११ सामाजिक, शैक्षणिक आर राजनीतिक भूमिका
- १२ वास्तुकला
- १३ मीनार
- १४ गुंबद
- १५ आंगन मस्जिद वुजू क जगह, फवारे, तालाब आर हमाम
- १६ नमाज के हाल आर मस्जिद के स्तम्भ
- १७ मस्जिद मे तस्वीरसभ खिचनाई मना अछी
- १८ मस्जिदसभ क उपयोग करै के अदव
- १९ तहारत
- २० संस्कृति आर शायस्तगी
- २१ कपडा/वस्त्र
- २२ मर्द आर औरत मस्जिद मे
- २३ सम्बन्धित लेख